El PP de Morella denúncia que el Govern Municipal “no ha executat ni el 5%” del Pla de Reactivació | Canal56 Notícies\nInicio Política El PP de Morella denúncia que el Govern Municipal “no ha executat ni el 5%” del Pla de Reactivació\nEl portaveu del PP a Morella, Jesús Lecha, lamenta que la localitat estiga perdent oportunitats perquè “els qui governen només pensen a cobrar i s’obliden de treballar”\nEl PP considera “urgent” redactar un protocol local per a atallar un rebrot, el pagament a proveïdors, ajudes per a autònoms i pimes o un programa d’atenció psicològica\nEl PSOE de Morella “ha sigut incapaç d’activar en tres mesos el Pla de Reactivació que va aprovar el passat estiu per a lluitar contra la pandèmia”, segons el regidor i portaveu municipal del PP. Amb només un 5% de les mesures previstes posades en marxa, “la situació actual constata que els socialistes no han tingut gens d’interés a executar aquella bateria d’accions que va anunciar i, en definitiva, que només ho van fer de cara a la galeria”.\nLecha, qüestiona el vertader objectiu del Pla de Reactivació. “En plena pandèmia vam presentar una proposta que el PSOE va rebutjar. La seua resposta va ser improvisada, sense pressupost concret, ni calendari d’actuacions. Una eixida cap avant que demostre que l’únic interés era rebutjar el pla del PP”.\nCal recordar que tres mesos després que s’aprovara la bateria d’accions, “res se sap sobre el grau d’execució de moltes d’elles, com el protocol municipal per a atallar un nou rebrot. També es va acordar crear una targeta per a compres sota el lema ‘Morella Solidària’, es va anunciar un pla de voluntariat en col·laboració amb Creu Roja, així com garantir l’adquisició de recursos tecnològics per a famílies vulnerables o ajudes per a material escolar”.\nAquestes accions “no s’han implementat”. I no són les úniques, tal com denuncia el popular. “Segueix sense activar-se un pla d’atenció psicològica, no s’ha agilitat el pagament a proveïdors, tampoc s’han activat les ajudes per a autònoms i pimes ni el viver d’empreses”.\nDes del PP reivindiquen “el compliment dels acords. En cas contrari, el missatge que el PSOE estarà transmetent a la ciutadania de Morella serà el de la desconfiança, perquè anunciar una bateria d’accions i limitar a un 5% el compliment de les mateixes en tres mesos demostra que en lloc de treballar, als socialistes sols el preocupa cobrar”.


El Blog de la Sefa » Blog Archive » Fill de puta\nActualitzat el 10-6-2008\nDones bisbes »\nQuantes vegades sentim aquesta frase al cap del dia, per la TV, al carrer, al bar, entre amics, tant si ve a to com si no. A mi em fa sempre mal d’orelles i mal al cor. Penso en els fills i filles de les autèntiques putes que, en sentir això, es deuen sentir al·ludits i vexats, perquè la intenció de qui ho diu és precisament rebaixar la dignitat de la persona a qui es dirigeix fent al·lusió als autèntics . I també penso que sentir a dir de la teva mare que és puta, sense que en sigui, també és un greuge molt fort que afecta la persona en la seva dignitat més profunda.Penso en les putes que ho són perquè no tenen res més en propietat que el seu cos i, ni això. Se l’han vendre, de vegades únicament per poder menjar, pagar deutes o la droga i, algunes, per pujar els fills. Són aquelles menyspreades per tothom, la púrria de la societat amb el seu aspecte tràgic, esperpèntic, que destaquen entre les demés dones i són senyalades amb el dit. Ser dona i puta i a més pobra i a més drogadicte, és allò més baix que existeix.Penso, és clar, en els putejadors que utilitzen aquestes dones per al seu plaer, (quina mena de plaer poden trobar? Només una descàrrega física i aquí s’acaba tot) un plaer que poden comprar i que no els compromet a res, sense cap implicació personal, sense comptar amb què es tracta de disposar de persones autèntiques, però que només els serveixen per al seu capritx momentani. Un tracte inhumà. Un tracte animal. Ningú els perseguirà i, ni la seva família, ni la seva reputació, no es veuran afectats per uns contactes que es guardaran bé prou que se sàpiguen, sinó és per fer el fatxenda amb amics poc recomanables. Són ells els qui mantenen i fan florir el “negoci”.Penso amb els que trafiquen amb persones com si fossin bèsties. Compren, venen, lloguen, maltracten, empresonen, roben, enganyen, violen, extorsionen i un llarg i esgarrifós etcètera. Aquests sí que són la part més degradada de la societat, sense sentiments de cap mena, i malgrat això gaudeixen de diners, de favors, de respecte…Recordem les paraules de Jesús: les putes us aniran al davant en el Regne del Cel. No només les putes. Però elles hi tindran el seu lloc segur, merescut, perquè hauran donat la seva vida i el seu amor per a moltes més coses que elles mateixes, i el seu calvari de menyspreu i de marginació haurà estat enorme. Recomana aquest article\nen Dimarts, Juny 10, 2008 a les 11:54\ten la categoria General.\n7 respostes a “Fill de puta”\n3_jordi_bassas ha escrit:\nJuny 17th, 2008 at 17:28 Totalment d’acord, Sefa. Però, des del primeríssim moment que pèl.licules, obres de teatre, i mitjans de comunicació en general, van donar carta verda a expressions com aquesta, les dones -i no sols les dones- hauríeu hagut d’haver reaccionat amb molt més de vehemència.\nMaria-Josep ha escrit:\nJuny 26th, 2008 at 23:36 El vull felicitar per l’article, Sefa, i també per treure aquest tema espinós en aquest àmbit nostre. No em quedo amb l’anècdota de les paraules, sinó amb el fons: tota la societat ens n’hauríem d’avergonyir d’aquest comerç i tràfic amb el cos de les dones. És un fet esgarrifós, tràgic, dolorós i ple d’hipocresia. Poques ho volen lliurement (diuen que una de cada mil), la majoria són conduides, explotades i després enganxades sobretot per droga o pels “papers”. I la clientela d’homes (milers) que això ho mantenen, (i molts que deuen combregar cada diumenge sense càrrec de consciència… però això ja seria entrar en altre tema).\nSi la humanitat apostés per una sexualitat més lliure però basada sempre en l’amor i el respecte…. Tant de bo. És el que s’hauria de cultivar, perquè sinó ens anem d’un extrem a l’altre. Jo dic no a la repressió, i sí a l’amor amb tota la seva expressió humana que és la sexualitat. Quina trista buidor el que ha de comprar el que només hauria de ser fruït de l’amor. I quina injustícia amb totes aquestes dones, que a sobre són permanentment estigmatitzades.\nJuny 29th, 2008 at 18:33 Hauriem de meditar sobre nosaltres mateixes i les discriminacions que nosaltres mateixes fem, sobre les pròpies dones. Volem ser les protagonistes i les primeres. Les admirades i les mimades. “Les que saben més, ens molesten” perquè som les líders i de les líders assentades; i unides en xarxa -anem a fer-los-hi la contra, talment com qualsevol home-mascle en les seves competències pròpies -de guerrers; sempre dispostos a la baralla- que és com dir a “la guerra” .\nTalment com ells, fem nosaltres, germanes. (Els homes han imposat el seu model i ser o presumir de personamitat a vegades, vol dir fer com ells.\nVigilem molt bé… de no dir : MARICON .. perquè “pobrets”..\nperò l´insult més fort que es diu.. i seguint-ho sent, és :\nFILL -o filla- DE PUTA.\nsegurament deu ser… perquè la persona portadora del nom de DONA, que no es preua suficientment -responsabilitzant-se com a persona de llinatge humà- en ser diferent -per esforç i desitg- en ser millor en virtuts, de les que contraresten als pecats capitals,\n(no sortint-se´n del lloc tan vaix.. on la història ens ha colocat com a realitat comú denominadora)\nseguim sent vistes -per ells i per moltes elles .. com meretrius en tema de sexualitat lliure;\n(malgrat les divagacions i algunes exterioritzacions parlades, que només dient-se, aparentem assumir)\nPerò tant els fills de la “meretriu” voluntària, i de qui la “viola” consentidament o no, són ambdós\nels pares d´aquell mal anomenat: “fillet de PUTA”, que han engendrat; PERÒ que avui dia G.aD. i gràcies a l´ADN ja té cognoms; i per tant pare i mare ben fidedignament possibles de reconéixer . Salvant-se el fill del renom.\nPerò no la meretriu i el seu usuri, de la responsabilitat d´haver engendrat -irresponsablement- un ser humà, com qui es fuma una cigarreta… perquè està nerviós.\nElla sap que ha de controlar i ell també.\nI el jovent que fa ús de sexe sense saber controlar, (com nens que es fan pipí al llit fins els 15 anys̷ enlloc de la importància de l´experiència viscuda precosment que es donen, se´ls hauria d´anomenar: “Papurris-idiotis” . Encara que els seus fillets\n-ben tristement- fossin anomenats :\nFills de Papurris-idiotis.\nReunides les criatures en ORFANATS -on els seus pares fossin educats també per a ser-ho- la societat sencera, hauria d´aprendre i assumir que la sexualitat és cosa de dos, també en responsabilitat.\nI que de PUTES no n´hi ha. Que la llibertart és pròpia de cada dona; encara que sí estiguin en actiu aptes per a ser insultats,\n” ELS que donen pel sac” (tant a nois com a noies) encara que avui dia vagin pel món presumint de “pluriempleo de sí mateixos” , com si posseisin la BULA PAPAL per a infectar-ho tot . Germanes, dic tot això, perquè la profunditat del que denuncieu és tan gran, que és molt més que un insult. I donar-hi la volta requereix començar per nosaltres mateixes, revolucionant i engradint els nostres límits personals esforçant-nos en fer créixer en bé el nostre pensament .\nJuliol 15th, 2008 at 20:29 Aquesta divisió permanent entre el fer de l’home i el fer de la dona ens dóna la mesura exacte de la injusticia dels homes. Hi ha putes perquè hi ha puteros. Es parla de la legalització de les putes peró ningú parla de la reinserció social de les putes perquè deixin de ser-ho. ¿Que farien aquests milions d’homes usuaris de les putes? Deuen pensar que aixó crearia un problema social més important encara. Mai se’ls acut que si la sexualitat fos naturalment acceptada i personalment assumida, que si el celibat no fos obligatori, per exemple, el nombre de putes es reduiria substancialment. No. Continuen predicant la repressió sexual, veient pecat de sexe per a tot i accepten com a mal menor les putes, l’abús dels infants, etc. etc. Hipòcrites! Llegiu els Manaments a la Bíblia (Interconfessional) i us adonareu de l’abús que sobre el sexe han imposat amb la seva indiscutible autoritat per controlar aquella part més íntima i personal i creativa de l’ésser humà. La diferencia entre l’original bíblic dels Manaments i l’adaptació que n’ha fet l’església (sisè i novè), clama al cel. Amb raó durant segles no deixaven llegir la Bíblia.\nAntoni Ferret ha escrit:\nJuliol 28th, 2008 at 21:03 «Putes», no.\nDe la mateixa manera que no es diu «negres», sinó «de color», «maricon», sinó «homosexual», «esguerrat», sinó «minusvàlid», «vells», sinó «persones grans», etc. no s’hauria d’usar mai una paraula degradant com «puta», sinó dir-ne «treballadora sexual». Dir aquella paraula és insultant i degradant.\nJuliol 29th, 2008 at 15:57 Maria Rosa, Com pots dir que “durant segles no deixaven llegir la Bíblia”, quan la litúrgia cristiana sempre s’ha basat en textos de l’Antic i del Nou Testament! Per Déu, no fem afirmacions gratuïtes!\nUna altra cosa és que, en aparèixer les primeres edicions en llengües vulgars (en tenim una, de catalana, molt anterior a la Reforma), es van autoritzar amb la condició d’incloure comentaris a peu de plana. Cosa ben lògica, si tenim en compte les dificultats de comprensió que els propis textos sempre han comportat. D’altra banda, recomanes a uns “hipòcrites” que llegeixin la Bíblia Interconfessional. La meva recomanació personal seria més aviat l’edició de la Fundació Bíblica Catalana, o de la Bíblia de Montserrat. A la BCI he trobat força inexactituds de traducció respecte dels originals hebreus i grecs. Jordi Bassas\nJuliol 31st, 2008 at 16:06 Dispensa’m Antoni, la ironia. Però és que llegint el teu darrer comunicat, no he pogut menys d’imaginar-me una gernació de fanàtics del futbol bramant-li a l’àrbitre “Fill de treballadora sexual!” Bé, és broma.\nEn la mateixa línia, recordo la facècia que corria durant el temps del Concili. “¿Sabeu que, a partir d’ara, als dimonis se’ls anomenarà ‘àngels separats’? “. En qualsevol cas, rep l’abraçada d’aquest “vell” amic teu, un xic “esguerrat” d’osques i per cataractes oculars.\n7425 pages viewed, 0 today3660 visits, 0 today Powered by FireStats


Convoquen 8 places d'agent i 8 d'oficial per Policia Local a Sant Vicent\nBenidorm en risc extrem de propagació de l'coronavirus\nCosta Blanca participa este cap de setmana a la III Mostra de Turisme de la Comunitat Valenciana\nAlacant adjudica les obres d'un circuit biosaludable a La Alcoraia\nL'Ajuntament de Sant Vicenç de l'Raspeig aprova les bases per a la creació d'una borsa de feina de policia local.\nL'Ajuntament de Sant Vicenç de l'Raspeig aprova les bases específiques i la convocatòria pública per a la provisió per funcionari de carrera de huit places d'agent i huit places d'oficial de la Policia Local.\nDe les places convocades d'agent, incloses en les Ofertes d'Ocupació Pública 2017, 2018 i 2020, cinc corresponen a torn lliure i tres a torn de mobilitat.\nPel que fa a les d'oficial, cinc d'elles es proveiran mitjançant el sistema de concurs-oposició per torn de promoció interna ordinària, dos per concurs-oposició per torn de promoció interna interadministrativa i una pel sistema de concurs per torn de mobilitat.\nEstes huit places d'Agent de el Cos de Policia Local estan enquadrades en l'Escala d'Administració Especial, Subescala Serveis Especials, Classe Policia Local i els seus Auxiliars (Escala Bàsica).\nQuant al torn de mobilitat, entre els requisits dels / de les aspirants, les persones interessades han de ser personal funcionari de carrera, de la categoria d'Agent (subescala de serveis especials, classe policia local) de qualsevol dels municipis de la Comunitat Valenciana. I haver prestat serveis efectius durant, al menys dos anys, com a personal funcionari de carrera amb la categoria d'agent.\nPel que fa a torn lliure, els / les persones aspirants han de reunir, entre d'altres, els següents requisits: posseir la nacionalitat espanyola; tindre una estatura mínima d'1'65 metres els homes i 1'58 metres les dones; i estar en possessió dels permisos de conducció de les classes B i A2.\nEl termini de presentació de sol·licituds serà de 20 dies naturals a partir de l'endemà de de la publicació de l'extracte de la convocatòria en el Butlletí Oficial de l'Estat, la qual s'anunciarà a les xarxes socials municipals. Les presentacions d'instàncies que es façan fins llavors, el departament de Recursos Humans procedirà a la seua anul·lació.\nPer a la participació en la convocatòria les persones interessades hauran de sol·licitar-ho mitjançant instància, adreçada a l'Alcaldia-Presidència de l'Ajuntament de Sant Vicenç de l'Raspeig, a través de la seu electrònica: https://raspeig.sedipualba.es/.\nS'habilitaran dos procediments diferents a la seu electrònica, un per als que concorrin pel torn de mobilitat i altres per als que ho façan pel torn lliure. La informació sobre els procediments per a la presentació de sol·licituds estarà disponible tant a la pàgina web municipal (En este enllaç) com en la seu electrònica.\nLes bases podran consultar en el següent enllaç de l'portal de l'Ajuntament de Sant Vicenç de l'Raspeig.\nPresenten la Unitat Rural de Policia Local per a enfortir la seguretat al Camp d'Elx\nFacebook crearà 10.000 llocs de treball a la Unió Europea\nSet detinguts per ocupar i llogar habitatges a Sant Vicent i Mutxamel


Anarcoefemèrides | [27/05] Setmana Sagnant - «Conquista do Bem» - III Congrés de l'AIT - Conferència de Juan López - París (27-05-68) - Salucci - Meschi - Guidu - Valet - Vitoria - Del Nudo - Debart - Bascou - Helios Gómez - Bordoni - Torrelles - Masot - Ventura - Grelaud - Diétrich - Pedruzzi - Ramus - Pérez Pazos - Ribeiro - Benvenuti - Cruz - De la Calle - Martínez Escudero - Zafón - Zilsel\n- Helios Gómez: El 27 de maig de 1905 neix al barri de Triana de Sevilla (Andalusia, Espanya) en una família, deia ell, gitana, el pintor, cartellista, poeta i avantguardista anarquista, primer, comunista, després, i de bell nou llibertari Helios Gómez Rodríguez. Son pare era treballador del suro i Helios era el major de set germans. Es formà professionalment aprenent l'ofici de decorador de ceràmica a la fàbrica de la Cartoixa de Sevilla entre 1918 i 1919 i estudiant a l'Escola Industrial d'Arts i Oficis de Sevilla. En aquesta època va formar part de diversos grups anarquistes andalusos. El juny de 1921 va ser detingut, amb Mazón i Navarro, a Sevilla. Afiliat a la Confederació Nacional del Treball (CNT), els seus primers dibuixos aparegueren en el diari anarquista Páginas Libres, que dirigeix Pedro Vallina, i il·lustrà també obres de escriptors sevillans com ara Rafael Laffón i l'anarquista Felipe Alaiz. El 1925 exposà per primera vegada al Kursaal de Sevilla obres de caràcter cubista, molt criticades per la tradicional societat andalusa del moment, i, un any després, a l'Ateneu de Madrid i a la Galeria Dalmau de Barcelona amb més èxit. Fermament convençut de la necessitat d'un canvi polític, s'adhereix als grups anarquistes. I, des del primer moment, decideix parlar, pintar i escriure dins d'un mateix principi, d'acord amb la seva opció política. El 1927, forçat a abandonar Sevilla per raons politiques, s'exilià a París, on col·laborarà en la premsa llibertària en castellà (Tiempos Nuevos i Rebelión), i serà expulsat per la seva participació en els actes de protesta per l'execució de Sacco i Vanzetti. Després s'instal·là a Brussel·les, on exposà a diferents galeries, treballà com a decorador i il·lustrà l'obra Rien qu'un homme, de Max Deauville. El 1928 viatja a Amsterdam, Viena, Berlín i durant dos mesos a la Unió Soviètica. El 1929, s'instal·la a Berlín on exposa també i es relaciona amb el dibuixant George Grosz, el galerista Herwarth Walden, propietari de la galeria Der Sturm, i diversos grups d'agit-prop; col·labora amb algunes publicacions com el Berliner Tageblatt i segueix cursos de formació en tipografia i interiorisme. A principis de 1930, l'Asociació Internacional del Treball (AIT) publica a Berlín el seu primer àlbum Días de ira. Després de la dictadura de Primo de Rivera, a finals de 1930, Helios torna a Espanya instal·lant-se a Barcelona, on col·labora amb nombroses revistes republicanes i comunistes com L'Opinió, La Rambla, La Batalla, L'Hora, Bolívar i Nueva España, i realitza portades i il·lustracions de llibres, fonamentalment per a òrgans d'esquerres. En aquest any publica el manifest Porqué me marcho del anarquismo i ingresa en la Federació Comunista Catalano-Balear, incorporant-se al Bloc Obrer i Camperol (BOC), del qual seria expulsat poc després per prosovietisme. El 1931, ingressa en el Partit Comunista d'Espanya (PCE), col·laborant com a il·lustrador per a Mundo Obrero. Detingut a Madrid el 1932 per la seva militància, es tancat i traslladat a la presó de Jaén. Aconsegueix la llibertat provisional i fuig a Brussel·les, on assisteix a les grans vagues mineres del Borinage i publica un dibuix en Drapeau Rouge, abans de sortir cap a l'URSS, responent a l'invitació de les autoritats soviètiques a participar com a representant espanyol en el Congrés Internacional d'Artistes Proletaris. Viu a Moscou, viatja a Leningrad i a Siberià, exposa al Museo Pushkin el 1933 i l'Editora Estatal d'Art publica el seu segon àlbum, Revolución Española. La seva obra abandona els elements abstractes per a cercar un realisme impactant, de fàcil lectura i fort contingut social, allunyat del realisme socialista que sempre criticaria. Torna a Barcelona durant la primavera de 1934, però es novament detingut, juntament amb altres revolucionaris entre ells Lluís Companys, a la tardor en el context de l'aixecament obrer a Catalunya i tancat en un vaixell presó. Un cop alliberat, retorna a Brussel·les on es publicarà a principis de 1936, el seu tercer àlbum, sobre els fets de 1934, Viva Octubre. El 1935, funda amb altres artistes el grup «Els Sis» –amb Elías, Shum, Benigania, Porta y Josep Bartolí– i, el 1936, novament legalitzades les organitzacions d'esquerra, el Sindicat de Dibuixants Professionals, que impulsaria el cartellisme militant durant la guerra amb una producció intensiva de cartells anarquistes i republicans. Dibuixa també per a nombroses publicacions i pinta quadres sobre la guerra. Al principi de la guerra civil lluita a les barricades per a la defensa de Barcelona i s'adhereix a la Aliança d'Intel·lectuals Antifeixistes de Catalunya. Nomenat Comissari Polític de la UGT, organitza la Columna Ramon Casanellas i embarca en l'expedició de Bayo per alliberar Eivissa i Mallorca. Després va intervenir als fronts d'Aragó, de Madrid i d'Andalusia. El 22 de desembre de 1936 va ser acusat de matar el capità Arjona del seu propi bàndol a El Carpio, al front de Còrdova, en aplicació d'una mesura disciplinària exagerada i va fugir a Madrid per evitar represàlies. Va exposar un quadre al Pavelló de la República de l'Exposició Universal de París i que es conserva actualment al Museu Nacional d'Art de Catalunya. En 1937 és expulsat del Partit Socialista d'Unificació Marxista (PSUC) i perseguit pels estalinistes, que l'acusen de trotskista, fets que el van impulsar a retornar a la seva antiga militància anarquista en la CNT. En 1939, com a milicià electe de Cultura de la 26 Divisió (excolumna Durruti), es encarregat de la capçalera i maquetació del diari de la divisió El Frente, així com de la organització de la mostra en homenatge a Durruti de Barcelona. Perduda la guerra, es refugia a França, on es internat als camps de concentració d'Argelers, Bram, Le Vernet d'Ariège –on conviurà amb Max Aub– i Djelfa (Algèria), entre febrer de 1939 i maig de 1942. El 1942 tornà a Barcelona, creant l'efímer grup Liberación Nacional Republicana (LNR) i la «Casa de Andalucía». El 1948 presentà una exposició a la Galeria Arnaiz amb obres de caràcter surrealista i durant els seus últims anys realitzà murals decoratius, com els del Jazz Colón i de la Residència Sant Jaume de Barcelona. Entre 1945 i 1946, i 1948 i 1954 es arrestat i empresonat a la presó Model de Barcelona, on pinta en el corredor de la mort un oratori conegut com La Capella Gitana, emblanquinat en 1996 i posteriorment recuperat, i escriu la seva obra poètica. Malgrat l'ordre d'alliberament signat el 1950, es retingut pres il·legalment quatre anys més i quan es alliberat en 1954, serà acollit desinteressadament a la Residència Universitària de Sant Jaume de Sarrià (Barcelona). Helios Gómez Rodríguez va morir el 19 de setembre de 1956 a l'Hospital Clínic de Barcelona (Catalunya), a conseqüència de malalties provocades durant els anys de reclusió.


Andratx posa en marxa la campanya contra la processionària\nInici -> El Nostre Ajuntament\nRecupera el sistema d'endoterapia, implantat ja l'any passat, i que consisteix en injectar a l'arbre un líquid que evita la proliferació de l'insecte.\nL'Ajuntament d'Andratx ha recuperat aquests dies el sistema de tractament contra la processionària que tan bon resultat va donar l'any passat. Es tracta d'un mètode denominat endoteràpia, consistent en injectar directamente a la soca de l'arbre un líquid biocida que evita la proliferació de l'insecte.\nEl sistema s'aplicarà a totes les zones urbanes públiques del municipi amb presència de pins, posant especial ènfase a les zones de col·legis i parcs infantils.\n"És un sistema molt menys invasiu que els emprats tradicionalment i, després dels bons resultats obtinguts l'any passat, el primer que ho vam posar en funcionament, hem decidit tornar a fer-ho per lluitar contra el problema recurrent de la processionària", ha declarat el regidor de Medi Ambient de l'Ajuntament d'Andratx, Llorenç Suau.\nL'efecte d'aquest tractament, que evita que les erugues formin els nius a les branques dels pins, és de sis mesos, i té una eficàcia d'entre el 95% i el 98%. A més, els forats que es facin per injectar el líquid es poden tornar a emprar durant anys.\nLa processionària està considerada com l'insecte defoliador més important dels pinars espanyols, arribant a poder devastar pinars sencers si no es combat a temps. A més, les erugues estan cobertes de pèls urticants que es desprenen i suren en l'aire, pel que poden provocar perilloses reaccions alèrgiques en persones i animals.\nData última modificació: 04/10/2019 a les 10:44


QUI VA SER JEAN BOUIN? - Championchip\nPublished by championchip on 30/10/2018\nEl pròxim 25 de novembre es celebrarà la 95 edició de la Jean Bouin Mundo Deportivo-Gran Premi Allianz. És la prova atlètica en ruta degana de l’estat espanyol, així com la competició d’atletisme més veterana del país si deixem els Campionats oficials de Catalunya i d’Espanya de pista i cros, al marge.\nLa prova va néixer l’1 de febrer de 1920 com homenatge al fondista francès Jean Bouin, nascut el 1888 a Marsella.\nL’extraordinària carrera atlètica d’aquest marsellès va unida a la d’un altre fabulós campió: el finlandès Hannes (Johannes) Kolehmainen i com a punt àlgid la final olímpica dels 5000 m a Estocolm el 1912. Una de les més recordades de la història.\nKolehmainen, un ex-esquiador vegetarià nascut a Kuopio el 1889 i mort el 1966 (77 anys) treballava de paleta i de boscater abans d’emigrar i de prosseguir la seva activitat atlètica amb els seus germans als Estats Units d’Amèrica. Experimentava un entrenament semblant el d’intervals i el seu corre era àgil, facilitat pels 59 kg. de pes per 1,69 m d’estatura.\nJean Bouin, conegut pel sobrenom de l’Hèrcules de Marsella, (64 kg, per 1,68 m.) tenia un bust llarg, pit fort i cames musculades, era empleat de banca a la Société Générale de París. Com ell mateix va deixar escrit, en les estades d’entrenament a Suècia, començava el dia a les 7 h del matí amb un plat de fruita fresca, sobretot prunes, i les 8 h iniciava al seu entrenament amb una indumentària ben pesant: malles de llana, calçons vells i sabatilles grosses. Corrent pel bosc; trepant pels arbres i transportant troncs, i així fins a les 11 del matí. Després més tard, massatge i dinar amb llegums, carn, sucs de taronja… Descans i això sí acompanyat d’una copeta de ginebra amb aigua calenta amb llimona i sucre. Per superstició corria amb un escuradents a la boca.\nPER UNA FINLÀNDIA INDEPENDENT\nJean Bouin es va presentar a la final olímpica dels 5000 m tenint el rècord del món dels 10.000 m. (30.58.4 el 1911).\nHannes Kolehmainen va ser el campió dels 10.000 m en aquests JJOO d’Estocolm, sense Bouin prenent-hi part. En aquesta mateixa pista de 380, 33 m de corda el finlandès i el francès, junt amb 9 atletes més, va disputar-se el títol en els 5 000 m.\nJean Bouin li agradava recordar que creia que tenia fusta per ser un heroi. Tot el que si li presentava per davant, ho volia conquerir. Als 14 anys jugava a futbol, feia ciclisme, esgrima, gimnàstica i l’apassionaven els aventurers que s’endinsaven al Pol Nord. Ara en aquesta final olímpica tenia la possibilitat de convertir-se en aquest heroi que somiava ser des de petit.\nSi bé Kolehmainen a Estocolm en un lapse de 9 dies va disputar i guanyar 6 curses, el gran enfrontament amb Bouin va tenir lloc el 10 de juliol. Abans, però en semifinals, el fondista finès havia marcat un temps de 15.34.6, i que va tenir una resposta contundent per part del francès amb 15.05.0, segona millor marca de sempre, darrere del rècord mundial del britànic Arthur Robertson (15.01.02).\nLa final va ser un duel d’alt voltatge. Jean Bouin i Hannes Kolehmainen es van alternar al davant de la cursa, deixant aviat els seus rivals. Sense temps parcials, Bouin va començar un esprint brutal al principi de l’última volta, però el finlandès el va seguir, i solament a 20 m de l’arribada va començar a superar Bouin i el va guanyar per un metre. Nou rècord del món. 14.36.6 per 14.36.7, Duraria 15 anys.\nEn aquella època Finlàndia formava part del Gran Ducat de la Rússia tsarista i no podia presentar un equip propi com a Suomi. Finalment ho va fer, però sota la bandera russa. En una conversa amb Philip Noel Baker – medalla de plata en els 1500 m el 1920 i posterior Premi Nobel de la Pau, Kolehmainen li va dir “Quasi hauria preferit perdre per no veure alçada aquella bandera”. La resposta de Baker va ser: “Estàs equivocat. Aquella bandera va ser oblidada molt poc temps després, però no així el teu duel amb Jean Bouin que va ajudar Finlàndia a la seva lluita per la independència”. El 1919 Finlàndia era independent.\nHannes Kolehmainen, va seguir guanyant medalles. A les d’Estocolm li va seguir la d’or en la marató(2.32.35) dels JJOO del 1920.\nJean Bouin, tot i ser destinat a serveis auxiliars per una hipertròfia cardíaca, va voler anar al front i va morir pel que ara es coneix com el foc amic. Va ser a la ribera del Meuse el 29 de setembre del 1914. La primera guerra mundial: La” Gran Guerra” i en la que ha passat a la història com una de les batalles més sagnants: la de Verdun. Tenia 26 anys.\nJean Bouin se n’anava amb els rècords del món de 10.000 m el de l’hora (19.021 km.), tres vegades guanyador del Cros de les Nacions-precursor de l’actual campionat del món de camp a través en els anys 1911-12 i 13, Va ser el primer corredor no anglosaxó en guanyar-lo.\nCom ens recorda Mundo Deportivo en les seves notes de premsa quan s’acosta la prova, la cursa de la Jean Bouin va ser creada per un grup de periodistes esportius com Josep Antoni Trabal, Lluís Meléndez i Rossend Calvet que volien fer a Barcelona una cursa urbana similar al llavors famós Gran Prix Lemmonier de París. El nom escollit va ser el del recordat Jean Bouin.\nLa primera edició, la del 1920, va tenir com a vencedor a un dels seus fundadors, Rossend Calvet, sobre un recorregut de 10 km entre Esplugues de Llobregat i el Parc de la Ciutadella de Barcelona, participant-hi 48 corredors dels quals la van acabar 45.\nAl llarg de la seva existència la Jean Bouin les ha vist de tots els colors i també s’ha sabut adaptar als canvis dels temps i de la nostra societat i així tenim que la primera vegada que hi va haver participació femenina va ser el 1947 en una cursa de 500 m que va ser guanyada per Maria Víctor (RCD Espanyol). La barcelonina ho faria quatre vegades més. Del 1954 fins al 1963 l’atletisme femení va estar prohibit per “cortesia” de la secció femenina de la Falange espanyola.\nEl recorregut de la Bouin ha sofert diversos canvis des d’aquell 1920. D’Esplugues, a l’Arc del Triomf, les Rambles fins a arribar al Parc de Montjuic, lloc habitual des del 1973. En l’edició del 1978 es va disputar la primera cursa en cadira de rodes d’Europa, que van tenir com a guanyador José Solaz de València, després vindrien els Mostazo, Botello, Madera i Roger Puigbó, aquest amb 15 victòries. Posteriorment s’afegirien les curses d’Hospi i trasplantats per pacients sortits de la rehabilitació hospitalària.\nLes proves de promoció han estat una constant de la Bouin. Qui de nosaltres no l’ha corregut, sigui formant part d’un club o d’una escola? Diversos circuits han configurat les distàncies adients a les categories.\nMundo Deportivo va agafar el comandament d’organització el 1941 i fins avui, amb més de 50 anys d’Alejandro Grau al capdavant (1943-1998). La cursa així mateix rep el títol de trofeu Ciutat de Barcelona des del 1949, com, també, els trofeus escolars de la Generalitat de Catalunya i el de promeses per part de la Diputació de Barcelona.\nLes proves open. L’atletisme popular no hi podia faltar i per tant hi tenim la de 10 km (16000 inscrits el 2014) i la més recent de 5 km.\nLa nòmina de participants de gran renom és quasi insuperable. En la prova internacional ostenta el nombre més gran de victòries en la categoria femenina, Encarna Escudero amb 7. Va ser la gran dominadora en els anys 70, del segle passat. En homes, un dels grans entrenadors que hem tingut, Gregorio Rojo, té 6 primers llocs, en la dècada dels 40 i 50. Un dels seus deixebles, Reyes Estévez ho ha fet amb 7 vegades des de benjamí a promesa.\nDos campions olímpics han guanyat la Bouin, el polonès Bronislaw Malinowski (1974), i la portuguesa Fernanda Ribeiro (1991 i 2000). Ser campió olímpic no significa tenir accés al lloc més alt del podi. Ni Alain Mimoun que va ser, campió olímpic de marató a Melbourne (1956), va ser 6è el 1958 (Josep Molins va ser el vencedor), ni tampoc els kenyans Julius Kariuki, or en els 3000 m obstacles a Seul 88 ni Mattew Birir en la mateixa disciplina a Barcelona 92 ho van aconseguir, ja que Kariuki va ser 18è el 1991 i Birir 4rt un any després; mentre que Fermín Cacho (or en els 1500 m de Barcelona) abandonava per una lipotímia en l’edició del 1993.\nCampions i campiones del món de cros o del seu predecessor el Cros de les Nacions sí que han triomfat, com Carme Valero (1972 i1986), Zersenay Tadese (2003-04-05), Francisco Aritmendi (1966), Mike Tagg (1970) o David Bedford (1969). No ens hem d’oblidar d’Isaac Viciosa amb 4 triomfs, Kiprono Menjo amb 3, ni tampoc Núria Pastor i Natàlia Rodríguez amb 3 igualment o Eunice Jepkorir amb 2 i tants d’altres que amb el seu esforç, independent de la categoria i de la classificació obtinguda amb donat continuïtat a la Jean Bouin, que torna el 25 de novembre fent camí cap a les 100 edicions.


La URV participa d'un projecte per detectar el plagi en tesis i treballs\nLa URV, la quarta universitat espanyola millor valorada pel U-Ranking\nFormarà part comú amb diverses universitats que permetrà detectar qualsevol apropiació\nActualitzada 08/05/2016 a les 23:42\nEl plagi en tesis doctorals i treballs de final de grau o de màster serà encara més difícil gràcies al projecte del que participa la URV i que és una iniciativa del consorci de serveis universitaris de Catalunya. Segons explica Josep Maria Ricart, vicerector de Política Científica i de Recerca, es tractarà d’un aplicatiu informatic que compara el treball presentat amb tots aquells que hi ha a la seva base de dades. En tractar-se d’un projecte comú entre universitats, aquesta base de dades podrà ser molt més àmplia i exhaustiva que si es tractés d’una sola universitat.\nGràcies a aquest sistema, es podrà comprovar que no s’ha comès plagi en cap dels paràgrafs dels treballs. «Normalment no hi ha plagis en les tesis, perquè el jurat que els avalua són experts en el tema, així que detectarien ràpidament qualsevol element dubtós. En treballs de final de grau o de máster no hem detectat cap plagi, però és molt més difícil veure-ho», diu Ricart, qui, en més d’una ocasió, ha format part de tribunals d’avaluació de tesis. A més, afegeix que «amb el buscador de Google mateix, cada cop és més senzill detectar plagis en qualsevol article o treball».\nEl projecte es podria iniciar d’aquí aproximadament sis mesos i les universitats podran aportar el que considerin per poder utilitzar aquest servei.\nEl preu del plagi\nCada universitat pot valorar que considera plagi i que no. La URV va definir el seu propi concepte de plagi en un acord del Consell de Govern de 28 d’abril de 2011, durant el qual també va aprovar la Normativa sobre prevenció i tractament de les situacions de plagi.\nAixí doncs, i segons el reglament intern, el plagi d’una obra en la seva totalitat o en una part significativa o no citar suficientment les fonts d’informació s’estableix com a falta greu per manca de probitat. En aquesta mateixa categoria i, per tant, al mateix nivell que el plagi, hi ha la venda d’estupefaents i psicotròpics dins de la universitat, estar en possessió d’armes o mentir per tal de tenir una beca econòmica.\nTot i que es considera una falta greu, no hi ha un document que estableixi quina és exactement la penalització per plagi, ja que depen del tipus de treball. Per exemple, l’apropiació de l’autoria en un treball d’una assignatura, no tindria una penalització tant severa com la tindria el plagi d’una part d’una tesi doctoral. Per aquest motiu, cada un dels casos es pot analitzar de forma individual.\nEls estudiants es manifesten a la comissaria de Mossos de Campclar i tallen les vies a Reus\nEls estudiants es manifesten a la comissaria...\nTallada l'N-240 a Valls i la C-51 a Alió per ...\nTorra: «La violència no ens representa ni ens r...\nAjornat l'inici del Festival Internacional de...\nLa Plataforma del Sénia i els afectats pel ...\nRenfe estableix els serveis mínims per la vaga ...\nSeguiment desigual a secundària de la jornada ...\nLa Lliga demana que el Barça-Madrid del 26 ...\nMauri diu que els preocupen «moltíssim» al...


DA, la crítica i l'oposició .\nEl més curiós és que, malgrat tot, es diguin demòcrates\nActualitzada 04/05/2018 a les 06:49\nNo és cap secret que a Demòcrates per Andorra (DA) no els agrada gaire l’oposició ni la crítica. Ho demostren els fets al llarg de les dues legislatures, però darrerament hem tingut tres exemples clars de la manca de la capacitat per respectar opinions que no van en la línia de les seves.\nPrimer, la negativa a debatre la llei del PS sobre l’organització i funcionament dels comuns. El text pretenia millorar-ne el funcionament democràtic donant més pes a l’oposició, sigui dins de la composició del govern comunal sigui amb més pes en la presa de decisions. Propostes que evitarien que els comuns seguissin sent el jardí particular de la força política de la majoria i on les minories, per molt que treballin per la parròquia i exerceixin la seva tasca de control, estiguin tan limitades que, a la pràctica, tenen un efecte testimonial.\nUn altre cas greu és l’actuació de Govern envers els preparatius de la vaga de funcionaris contra la modificació de la Llei de la Funció Pública. Demanar als directors de departament elaborar llistes de treballadors que volien seguir l’aturada podria semblar una actuació raonada per conèixer la incidència en els diferents serveis, però fer-los anar un per un al despatx de la direcció sembla més una tècnica de coacció que no pas un recompte d’efectius. Aquesta i altres mesures van provocar que molts preferissin treballar que rebre alguna que altra represàlia.\nFinalment, el projecte de llei de seguretat ciutadana aprovat recentment recorda, en certs aspectes, actuacions d’altres èpoques. Curiosament, poc temps després de les protestes dels funcionaris, el Govern s’apressa a aprovar un text que regula el dret a manifestació. Aquesta diligència contrasta amb el poc interès a aprovar la legislació sindical i de conflictes col·lectius. El text obliga els organitzadors d’una manifestació a fer una comunicació prèvia com a mínim 8 dies abans i que s’identifiquin amb noms i cognoms, número del passaport o DNI, domicili, telèfon i adreça postal o electrònica per rebre notificacions. Si els promotors són persones jurídiques s’han de fer constar les dades relatives a la persona física que les representa. Una forma realment subtil de coacció. Després de tot plegat, el més curiós és que el nom del seu partit sigui el de Demòcrates. Intrigant...\ntindriam que tots apoyar les ILP's que els sindicats proposen, es ben trist que el resto de partits representant el 60 llarg % del electorat estiguin lligats de mans i peus sense poder fer res, tant a nivell parroquial com a nivell nacional, com be es diu la paraula democrates els hi queda massa grossa


Magali Sare i el guitarrista mallorquí Sebastià Gris van estudiar juntes al Conservatori del Liceu de Barcelona. Toquen plegades des del 2016 i han passat per molts estils musicals diferents. El principal llenguatge que les va unir va ser el jazz, tot i que han confeccionat diferents repertoris que van del pop a la música tradicional passant per temes propis.\nL’any 2018 guanyen el primer premi de jazz de Juventudes Musicales de España i el 2019 guanyen el primer premi del concurs internacional de música en llengües minoritàries SUNS Europe celebrat a Udine, Itàlia.\nAquell mateix any, llencen un petit EP de dos temes propis titulat “Venim a aquest món”.\nEl gener de 2020 editen el seu primer disc A BOY & A GIRL (Microscopi), produït per en David Soler i el mes de març es presenta a l’Auditori de Barcelona.\nAquest projecte ha estat considerat entre els 20 millors discos de World music segons les votacions de la World Music Charts Europe per segon mes consecutiu.\nEl repertori està compost per música de cambra de grans compositors europeus com F. Schubert, R. Strauss, F. Poulenc o bé Eduard Toldrà, i també algunes cançons tradicionals mallorquines. Totes aquestes cançons s’allunyen molt del seu gènere original, no només per la reinterpretació i els arranjaments dels dos components del duet, si no també per la presència de l’electrònica.\nVeu i contrabaix s’uneixen i interactuen dalt de l’escenari.\nEl novembre del 2020 publiquen FANG I NÚVOLS, el seu primer disc.\nMés informació a: www.manelfortia.com\nLes lletres poden ser tan metafòriques com crues i explícites. Un disc bilingüe: meitat en català i meitat en anglès, ja que la cantant admet que aquesta segona llengua li va servir per desinhibir-se i dir algunes coses que potser en la seva llengua no s'hi hagués atrevit. Aquest disc espera sanar sentiments corrosius, arribant a la conclusió que, assumint el risc a equivocar-se, sempre val més la pena deixar-se enamorar.\nMagalí Sare n’és la soprano des de la seva fundació, l'any 2012. És un quartet de veus a capella que es va donar a conèixer al gran públic arran d'haver guanyat la 3a edició del concurs “Oh Happy Day” de TV3 l'any 2015.\nHan enregistrat dos discos. El primer, Maletes (RGB Suports, 2016), que va girar per Catalunya i Europa venent més de 3.000 còpies. L’any següent van publicar l’àlbum CD-DVD Xarrampim! (RGB Suports, 2017) que és un recull de nadales catalanes i anglosaxones, tant a capella com amb acompanyament de combo de jazz i amb arranjaments de Joan Albert Amargós. Aquest espectacle el van estrenar el mateix any a la Sala Gran de l’Auditori de Barcelona amb més de dos mil persones de públic. El mateix any, també van actuar al Regne Unit dins l’escola d’estiu dels The King’s Singers.\nL’últim projecte que han estat rodant és un espectacle teatral anomenat IMPARABLES, que repassa els últims cent anys de la història de Catalunya a través de les seves cançons. Aquest projecte els ha portat a escenaris de tot Catalunya fent temporada al Molino de Barcelona i al Teatre Poliorama.\nMés informació a www.quartetmelt.com\nL'any 2018, la Magalí es converteix en la veu de les cançons de Clara Peya enregistrant ESTÓMAC (Satélite K), el vuitè disc de la pianista i compositora. Amb aquest projecte han girat arreu d’Espanya i part d’Europa. A través de la música de Peya, la Magalí desperta una de les seves parts més psicòtiques com a intèrpret.\nConsiderat millor disc de l'any 2018 per la crítica dels Premis Enderrock.


Castelló inverteix amb el condicionament d'una zona del parc litoral | Castellón Información\nEls treballs han consistit a eliminar les acumulacions importants d'arena en el marge del terme d'actuació\nL’Ajuntament de Castelló ha condicionat una zona del parc litoral que abasta una superfície de 5.242 metres quadrats, en la qual s’ha regenerat la gespa i s’ha millorat el disseny inicial del jardí respecte del sistema de reg. Els treballs han consistit a eliminar les acumulacions importants d’arena en el marge de la zona d’actuació, en l’increment del nombre d’aspersors per a millorar la cobertura del reg i en la ressembrada de gespa.\nA més, s’ha habilitat una nova andana per als vianants que evitarà que s’haja de trepitjar la zona verda i també s’ha condicionat un tram de passarel·la elevada de fusta que havia quedat fora de la seua cota original.\nAquesta intervenció impulsada des de l‘àrea d’Infraestructura Verda de l’Ajuntament de Castelló, dirigida per la regidora Pilar Escuder, “contribueix a posar en valor els espais verds de la nostra ciutat i del parc litoral del Grau especialment, millorant les zones públiques per al gaudi i el benestar dels nostres veïns i veïnes“, ha assegurat Escuder.\nL’actuació ha comptat amb un pressupost de més de 38.230,68 euros i forma part del paquet de projectes inclosos en el Pla d’Inversions de Revitalització Econòmica de Castelló (Pirecas). El regidor d’Urbanisme, José Luis López, ha visitat recentment la zona recentment condicionada del parc litoral per a la recepció de les obres. Aquesta és una del mig centenar d’obres que s’estan executant en el marc del Pirecas impulsat en 2020, en plena pandèmia de la covid-19, i dotat amb més de 1,5 milions d’euros. L’Ajuntament aposta així per l’obra pública per a la creació i recuperació de l’ocupació, especialment entre microempreses, petites i mitjanes empreses i persones autònomes.\nactuacions65 castello5082 condicionament32 gespa artifical1 Parc litoral2 treballs66


La FABRICA DE CREACIÓ DE DANSA GRANER ILLA PHILIPS ESTRENA COORDINADORA | Coordinadora d'Entitats del Poble-sec Coordinadora d'Entitats del Poble-sec\nLa FABRICA DE CREACIÓ DE DANSA GRANER ILLA PHILIPS ESTRENA COORDINADORA\nCristina Alonso ha estat elegida per a coordinar el Graner, la nova fàbrica de creació de dansa ubicada a la Zona Franca en una antiga factoria de l?empresa Philips. Aquesta elecció s?ha fet després d?un procés de selecció al qual s?hi van presentar 25 candidatures. El Graner s?inclou dins el Programa Fàbriques de Creació de l?Ajuntament de Barcelona que té com a objectiu donar suport i recolzar la creació a la nostra ciutat. L?Institut de Cultura ha encarregat al Mercat de les Flors la gestió de l?equipament que farà amb una comissió de seguiment en la qual també hi participen les Associacions de Professionals i de Companyies de Dansa de Catalunya.\nCristina Alonso, cofundadora i codirectora de la plataforma de creació ÀREAtangent (2002-2010), creadora artística, assessora i productora, té l?encàrrec de coordinar el Graner durant 2 anys més 2 anys prorrogables.\nEl Graner és un espai de 1.000 m2 que disposa de 4 sales d?assaig, creació i posada en escena (des de la sala d?estudi plató de 240m2, passant per 2 sales d?assaig de 100m2 i una sala de recerca individual de 42m2). També disposa d?espais d?oficines i gestió per a l?acollida de projectes de producció així com la resta de serveis necessaris per la producció de propostes coreogràfiques.\nEl Graner acollirà residències de creadors de dansa i desenvoluparà projectes de cooperació artística amb altres agents culturals de la ciutat, a més de promoure la integració de l?espai al barri, entre d?altres objectius.


Nova DOP Oliva de Mallorca\nLa Comissió Europea va inscriure el passat dimecres 5 de març l’Oliva de Mallorca / Oliva Mallorquina / Aceituna de Mallorca / Aceituna Mallorquina en el registre comunitari de denominacions d’origen protegides. Aquest és el darrer pas per al reconeixement oficial de l’oliva autòctona mallorquina que es comercialitza com a oliva de taula verda, verda trencada o negra natural. El Govern de les Illes Balears ha agilitzat els tràmits per aconseguir el reconeixement oficial d’aquesta nova DOP promoguda l’any 2012 a petició de la Cooperativa Agrícola de Sóller.\nLes olives collides en la darrera campanya ja sortiran al mercat amb el segell de la nova DOP que empara les olives de taula procedents d’oliveres empeltades en ullastres, majoritàriament conreades en terrasses, fermentades parcialment en salmorra i envasades en recipients de pes net inferior als vuit quilos. Segons el Reglament del Consell Regulador, les olives de Mallorca es poden presentar com a verdes senceres, si es cullen entre principis de setembre i la primera de novembre; verdes trencades, si es cullen en el mateix període però es trenquen amb corrons i s’envasen trempades amb fonoll i pebre de cirereta, originaris de Mallorca, i negres naturals, si es cullen més madures, entre la segona quinzena de desembre i el final de febrer, i es presenten trempades amb Oli de Mallorca.\nActualment, a Mallorca es cullen unes 2.300 tones d’olives cada any, el 97 % de les quals es destinen a tafones per ser transformades en oli i el 3 % restant, entre 60 i 80 tones, es destinen a la venda directa com a Olives de Mallorca, majoritàriament trencades (80 %).\nEl cultiu de l’olivera a Mallorca, un dels més tradicionals a l’illa, es remunta a l’època preromana. L’estudi d’ADN de l’olivera mallorquina, elaborat per la Universitat de les Illes Balears (UIB) i el Govern de les Illes balears l’any 2011, demostrà que es tracta d’una varietat autòctona de les més antigues, diferenciada de l’empeltre d’Aragó, amb qualitats organolèptiques pròpies atribuïbles al medi geogràfic. L’oliva mallorquina té una amargor característica, deguda a un contingut de polifenols més elevat que la mitjana de la resta d’olives del mercat, i deixa una particular sensació d’untuositat a la boca, que es deu a l’elevat nivell d’àcids grassos insaturats. La de Mallorca és la segona oliva d’Espanya amb DO després del reconeixement l’any passat de l’oliva aloreña de Màlaga.\nFont: Cooperativa Agrícola de Sóller\nArxivat a Olis, Olives | No hi han comentaris »\nEntrevista amb Pilar Oliver, enòloga i quarta generació de la saga familiar del Celler Miquel Oliver\ndimarts, 15 març 2011\nPilar Oliver, del Celler Miquel Oliver de Mallorca\nParlem amb Pilar Oliver, enòloga i membre de la família que dóna nom al celler.\nEtiquetes:Aía, Celler Miquel Oliver, Mallorca\nArxivat a Entrevistes, Vins | No hi han comentaris »\nProducte del mes: Original Muscat 2010 del Celler Miquel Oliver\nUn dels nostres productes més guardonats. Aquest jove vi també ostenta el mèrit d’haver estat el primer moscatell sec en ésser comercialitzat arreu dels Països Catalans. Té un atractiu color groc pàl·lid amb tonalitats verdoses, brillant. Un vi molt fi, amb potents aromes varietals gens pesades (nas delicat); fresc en boca, sec, equilibrat i molt suau, amb una gran expressió aromàtica, fins el punt que dona la sensació que s’està menjant raïm moscatell sa i ben madur.\nÉs totalment diferent a la resta de moscatells nacionals i un dels vins més originals que es poden tastar avui en dia.\nEtiquetes:Celler Miquel Oliver, Mallorca, Muscat\nEtiquetes:can Not, Mallorca, sobrassada\nArxivat a Embotits, Entrevistes, Tastets | No hi han comentaris »\ndimarts, 11 gener 2011\nEtiquetes:albercocs, gourmet, Mallorca, parrins\nArxivat a Dolços, Entrevistes | No hi han comentaris »\nPRODUCTE DEL MES. Parrins, de Can Parrí\ndimarts, 04 gener 2011\nParrins: albercocs amb xocolata\nEls Parrins són albercocs dessecats i banyats amb xocolata negra. Un producte ideal per a regal o per consumir en qualsevol època de l’any.\nL’albercoc sec és el resultat d’un procés totalment artesanal conegut amb el nom de sequer. Al començament de l’estiu es seleccionen els millors albercocs i el sol i l’experiència dels artesans de Can Parrí fan la resta. El resultat: un aliment nutritiu amb el segell de la millor gastronomia mediterrània.\nCan Parrí és una empresa creada per poder fer arribar a tot arreu una petita mostra del fruit que dóna Mallorca, una mostra d’identitat d’un poble com Porreres i d’una família que ho ha donat tot durant moltes generacions per conservar i donar a conèixer una part del patrimoni cultural d’aquesta localitat: Porreres.\nNo deixis de tastar els Parrins, els pots trobar a la nostra web!\nEtiquetes:albercocs, Balears, fruits secs, Mallorca, parrins, porreres, productes catalans, Xocolata\ndimarts, 10 agost 2010\nEtiquetes:Balears, Mallorca, sal\nArxivat a Sals | No hi han comentaris »


Escola Sagrat Cor | Un bloc a XTECBlocs\nVIATJAR PER VIURE\nPublicat el 25 gener 2017 per e3003124\nAvui hem tingut una visita molt especial, en ha visitat la Marta Prats Travé, la germana d’en Jordi Travé. Us en farem cinc cèntims.\nLa Marta és estudiant de filologia anglesa i l’any passat va decidir que seria bo per ella, marxar a l’estranger. Dit i fet! Després d’un procés de selecció llarg i acurat, va ser seleccionada per anar a la Univeristat de Buffalo als Estats Units.\nEls alumnes de sisè han preparat una entrevista amb preguntes i inquietuds que la Marta ha contestat molt amablement.\nEls nens/es s’han interessat per com és la gent americana, si li va costar adaptar-se a la vida d’allà, els costums americans… i la més interessant de totes: si val la pena viatjar tan lluny.\nLa Marta ens ha explicat que és una experiència increíble i que, malgrat que ho va passar malament la primera setmana, no se’n penedeix gens. Ha fet amics de moltes cultures diferents i ha après maneres de fer d’altres indrets del món que l’han enriquit molt com a persona. Ens ha explicat que hem de tenir una mentalitat oberta i estar disposats a fer coses noves sense por, que ser valents ens ajudarà a viure noves experiències i aprendrem moltes coses.\nEstà clar que avui els nens/es han tingut un aprenentatge per a la vida molt important. La Marta transmetia il·lusió amb la mirada, els gestos, les paraules…. i no ha deixat indiferent a cap dels presents!\nDesitgem des de la classe de sisè que tingui molt èxit i que torni a explicar-nos moltes més coses!!\nDe part de tota l’escola, moltes gràcies Marta!!\nPublicat el 23 desembre 2016 per e3003124\nel Nadal ja el tenim aquí. Com cada any els nens i nenes viuen amb molta il·lusió aquestes dates. Des de l’escola us donem la benvinguda i us desitgem que visqueu amb alegria i esperança el nou any que s’acosta.\nPublicat el 4 novembre 2016 per e3003124\nJa hem celebrat una altra castanyada!\nDijous a la tarda vam fer panellets, trufes, pa de pessic i xocolata desfeta per acompanyar!!\nUs deixem una petita mostra per fer-vos dentetes!!\nENTREM-HI A FONS!\nPublicat el 21 octubre 2016 per e3003124\nBenvinguts i benvingudes al bloc de l’Escola!!!\nHem tornat a començar, ja ho tenim tot a punt per oferir-vos bons moments mitjançant el bloc de l’Escola.\nAvui us oferim una entrada per començar a fer boca.\nEls alumnes de cicle superior hem començat el projecte de l’hort.\nHi hem dedicat unes quantes hores a netejar i acondicionar l’espai. Hem començat plantant-hi cols, alls, enciam, porros, col·liflor… A més a més, per grups s’està aprofundint en l’estudi de cada verdura; propietats medicinals, culinàries, quan es planta, quan es recull, quina quantitat d’aigua necessita, possibles plagues i com combatre-les, i un llarg etcètera obert a les seves inquietuds.\nUs deixem amb un tastet del nostre hort.\nPer fi, ja hi som!!!\nPer ja hi som! Les mestres de Solivella us donem la benvinguda!\nEsperem que gaudiu d’aquest espai en família!\nPublicat el 22 juny 2016 per e3003124\nS’ha acabat el curs i us volem endolcir el moment amb un recull dels millors moments d’aquest trimestre.\nEva, Núria, Rosa M, Maribel i Mercè\nLa carta de l’escola\nPublicat el 21 juny 2016 per e3003124\nEl passat dimecres 15 de juny els delegats de l’escola van portar una carta a l’Ajuntament com a resultat de les assemblees d’aquest curs. A la carta es demanava la resolució dels temes pendents i s’agraïen les actuacions fetes al llarg d’aquest 2015-16.\nL’endemà mateix, l’alcalde Enric Capdevila va venir a l’escola a parlar amb la directora sobre el contingut de la carta.\nL’alcalde va manifestar que durant aquest mes de juliol quedaran resolts aquests temes pendents.\nVolem música a l’escola!\nEl passat 10 de juny els alumnes i mestres de l’escola Sagrat Cor de Solivella ens vam unir al projecte del Camp d’Aprenentatge Pau Casals perquè creiem que la música és un element importantíssim i bàsic per a l’educació dels nostres alumnes.\nCompartim la intenció d’explicar novament al món, que estimem la música, que és indispensable pel nostre dia a dia, que ens acompanya en molts moments importants de la vida i volem que continuï sent indispensable en l’educació dels nostres infants.\nHem cantat “Pluja de Sons” composada per a l’ocasió, simultàniament amb la resta d’escoles i instituts de tot Catalunya.\nPublicat el 30 maig 2016 per e3003124\nEl passat divendres 13 de maig ens van fer arribar 21 cucs de seda a la classe de l’Àloe Vera. Els vam posar dins una caixa foradada i els hem anat donant fulles de morera.\nN’hem tingut cura i els hem anat observant. A l’ordinador tenim un diari on anotem el que creiem important. Avui hi hem escrit que dels 20 cucs (perquè un es va morir) n’hi ha 13 que ja han fet el capoll.\nEsperem poder veure les papallones abans que acabi el curs!\nINTERNET SEGURA A CICLE SUPERIOR\nPublicat el 28 abril 2016 per e3003124\nAquest dimarts dia 26, els alumnes de Cicle Superior de l’escola vam rebre la visita dels Mossos d’Esquadra. En concret ens va visitar en Raúl, de l´Oficina de Relacions amb la Comunitat de Mossos d’Esquadra, que ens va venir a donar consells per poder navegar a través d’una internet segura.\nCom el mateix Raúl ens va explicar, internet està a l’abast de tots i totes, i l’utilitzem per a moltes finalitats, ara bé, cal tenir present que els nostres alumnes són menos d’edat i per això hem de tenir present que ells són especialment vulnerables respecte d’altres persones que vulguin aprofitar-se’n.\nVa ser una sessió molt profitosa i els alumnes van tenir l’oportunitat de resoldre alguns dubtes.


El proper dissabte 7 de maig arriba a Lleida l'International Drone Day, un esdeveniment mundial on més de 150 equips de tot el món s'uneixen per difondre aquesta tecnologia. És una activitat lúdica dedicada a particulars, aficionats, però també a empreses que vulguin mostrar les seves capacitats.\nL'equip d'organitzadors Team Catalonia capitanejat per LleidaDrone i RC Drone Catalunya aquest any ha assumit el repte de créixer en volum: zona de vol de 9.000 m3 per a les carreres de drones, més de 1.000 m2 per a la zona expositiva de drones, tallers i xerrades, ...\nDrones de Carreras realitzaran una carrera demostrativa de la tecnologia FPV (First Person View), amb les noves càmeres HD. I perquè tothom que està interessat en endinsar-se al món dels drones de carreres FPV pugui fer-ho, DeflyDrone realitzarà un taller de construcció d'aquests drones, amb proves a la nostra xarxa de seguretat. Inscripcions i tota la informació en aquest post a part.\nEls Laboratoris TIC del Parc Científic de Lleida, el Liquid Galaxy LAB i el LleidaDrone LAB, tornaran a estar presents en l'esdeveniment, on alguns dels alumnes de l'Escola Politècnica Superior de la UdL, becats per Google, tindran una zona equipada amb un Liquid Galaxy i el projecte FAED.\nL'Escola Politècnica Superior de la Universitat de Lleida, ens acompanyarà amb els drones del seu nou laboratori Drone, liderats pel professor Juan Antonio Garriga.\nPer assistir a l'esdeveniment no és necessària inscripció, tret que es vulgui portar drones de propietat per exhibir, sempre a títol particular. Aquells que aneu a portar els vostres equips ompliu el formulari que trobareu AQUÍ


Institut d'Horticultura i Jardineria - Page 37\nEl passat 16 de desembre ens van visitar, com cada dimecres, els xiquets i xiquetes de l’Escola Nostra Sra. del Mar. Aquesta vegada venien amb una missió ben especial…La trobada del TIÓ!!! Resulta que el mateix Tió els va fer arribar una carta explicant-los que els esperaria una mica a recer. Els xiquets van estar buscant i rebuscant el Tió, però no apareixia. Els alumnes d’Aprofitaments, en veure que no el trobaven, els van indicar un caminet on creien que s’estatjava. I… sí, sí… Allí romania ben aixoplugat!!!\nQuina il·lusió! El Nadal és ben màgic, oi? Bon Nadal!!!\nVisita a l'empresa Verdcamp\nPosted on 13/12/2015 30/12/2016\nDijous 12 de novembre els alumnes de 1r i 2n de CFGM de cultius ecològics, hem anat a fer free trial of cialis coupon una visita a l’empresa VERDCAMP i a la cooperativa agrícola de Cambrils. En la primera, ens han explicat la diferència entre l’agricultura integrada i l’ecològica a nivell de tractament de plagues i plantes adventícies. Ens han donat una visió del mercat nacional i internacional i els seus canals de comercialització. En la segona, hem vist el procés de transformació de l’oliva en oli des del seu inici: des de la descàrrega del fruit al molí fins a la comercialització del producte elaborat.\nVenda de Tions\nPosted on 10/12/2015 11/12/2015\nEl dimecres 9 de desembre els alumnes de 1r del CFGM d’aprofitaments forestals van vendre uns fantàstics tions fabricats 100% a mà!\nLa venda d’aquests tions és una activitat que ha posat de manifest allò que fins ara han après des del mòdul d’EIE (Empresa i iniciativa emprenedora), ja que han calculat els costos i els guanys, han fet la previsió dels material, s’han organitzat per fer la venda…\nCom que la iniciativa ha tingut molt d’èxit, cada dimecres fins Nadal podreu comprar els vostres tions a l’entrada de l’institut. Animeu-vos i veniu, que són ben xalats!!!\nLa motxilla bioclimàtica – Primera part\nEl passat 3 de desembre vam retornar al CRP de Reus “La motxilla bioclimàtica”. La motxilla és un recurs educatiu que està pensat per millorar les competències i el rendiment acadèmic en ciències i en tecnologia ja que permet als alumnes apropar-s’hi des d’una òptica més experimental i vivencial.\nI, què vam fer amb la maleta?\nEls estudiants d’horticultura i jardineria fan de científics\nPosted on 30/11/2015 15/12/2015\nEl passat 12 de novembre, una quarantena d’alumnes de primer curs del cicle formatiu de grau mitjà d’Aprofitaments Forestals de l’institut es van posar en el paper de científics especialitzats en ecologia fluvial per determinar l’estat ecològic del riu Glorieta a Mas de Forès, Alcover.\nLa meitat del grup va fer un estudi fisicoquímic. En primer lloc, van submergir una sonda multiparamètrica al riu per determinar diverses variables com la temperatura, el pH, la conductivitat elèctrica, la concentració d’oxigen dissolt, el potencial redox o la concentració de sòlids en suspensió, entre d’altres. A continuació, van fer una estimació del cabal amb un sistema innovador basat en una addició de clorur de sodi. Per acabar, van prendre una mostra d’aigua per analitzar la concentració de nutrients amb un fotòmetre portàtil.\nAmb aquestes sortides, a més del seu valor intrínsec, pretenen aconseguir alinear un dels objectius proposats pel centre que és la millora de la cohesió, integracio social i dinamització dels grups\nPàgina 37 de 46« Primera«...102030...3536373839...»Última »


10 claus per entendre l'Agroturisme | Agroturisme.cat\nL’agroturisme és una modalitat de turisme cada cop més estesa entre el públic, tant familiar com entre persones que volen trencar amb la rutina urbanita, gaudir del contacte amb la natura i les activitats rurals i tenir una vivència agrària. Però el veritable potencial encara està per descobrir. Aquí et donem deu idees clau per identificar i entendre l’agroturisme, i per aprofitar-lo al màxim.\nEls establiments de turisme rural poden ser agroturismes o allotjaments rurals.\nEn el cas d'un agroturisme, el propietari del lloc és un pagès o pagesa.\nL'agroturisme consisteix a realitzar una activitat turística en un entorn rural i agrari, de forma integrada i participativa, en una explotació, granja...\nAfavoreix el contacte amb la natura, t'apropa a les feines del camp i et permet conèixer les economies locals i el dia a dia de l'explotació.\nL'agroturisme complementa l'activitat agrària dels pagesos, la qual cosa genera dinamisme a les economies locals.\nEns permet conèixer de primera mà l'activitat agrària, ens educa i dóna les pautes de comportament d'un món que sovint ens és molt desconegut.\nSegons el tipus d'agroturisme, et pots allotjar en règim d'habitacions en el mateix habitatge, amb el pagès o pagesa, o bé pots allotjar-te en règim de casa sencera.\nL'agroturisme et permet conèixer quins productes es conreen a cada territori, conèixer varietats locals i productes elaborats a la zona (embotits, formatges, vins, melmelades...).\nAlguns exemples de les activitats que pots fer en un agroturisme són veure la granja, anar a recollir ous, collir raïm durant la verema, veure com fan formatges...\nL'agroturisme també és un reclam per al turisme internacional. A França fa molt de temps que s'aposta per promoure el Bienvenue à la ferme...\nAixí que ja saps que l'agroturisme et permet gaudir d'una activitat turística en un entorn rural i agrari i en el marc d'una explotació agrària, i tastar la cultura i les tradicions gastronòmiques més arrelades. I per descomptat, pots gaudir d'una experiència agroturística en qualsevol comarca de Catalunya...\nDistribució de l'Agroturisme per vegueries


Mostrant articles per etiqueta: donació sang - ELPOLLTV\nBack Estàs aquí:Inici Activitats Mostrant articles per etiqueta: donació sang\nDivendres, 27 Novembre 2015 16:25\nDonació de sang i botifarrada\nAquest dissabte hi ha prevista una nova donació de sang amb botifarrada inclosa a Llagostera. De 10 a 14 hores tots els donants que s’apropin a donar sang seran obsequiats amb una botifarra. Poden donar sang totes les persones majors de 18 anys que pesin com a mínim 50 quilos. Per donar sang no cal estar en dejú. Cal recordar que al Banc de Sang i Teixits li calen més de 1.000 donacions de sang al dia per tal de garantir que tots tinguem sang quan ho necessitem. La donació de sang és necessària perquè els hospitals i clíniques garanteixin una medicina de qualitat. La major part de les intervencions quirúrgiques, trasplantaments d’òrgans o tractaments oncològics que es fan cada dia necessiten la transfusió de components sanguinis. Tot i els avenços científics, l’única via existent ara per ara per obtenir sang és la donació altruista.


El president Mas presideix la primera reunió del Consell de Cooperatives, que compta amb la presència del Grup Clade - Grup Clade\nEl president de la Generalitat, Artur Mas, ha presidit l’acte la primera reunió del Consell que té com a objectiu fomentar la innovació, la cooperació empresarial i les aliances estratègiques per impulsar el creixement econòmic del sector cooperatiu. A banda del president del govern, a l’acte de constitució també hi han participat els consellers d’Empresa i Ocupació, Francesc Xavier Mena; i d’Agricultura, Ramadera, Pesca, Alimentació i Medi Natural, Josep Maria Pelegrí, i el director general d’Economia Social i Cooperativa i Treball Autònom, Xavier López.\nEl Consell està integrat per una trentena de representants d’empreses cooperatives amb reconeguda trajectòria en la gestió empresarial. Els seus membres es reuniran en ple com a mínim dos cops a l’any i desenvoluparan les seves tasques en grups de treball específics. Així, dos dels primers que començaran a treballar són un sobre la recerca de noves fonts de finançament, i l’altre, sobre estratègies de foment de la competitivitat en les empreses de l’economia cooperativa.\nA banda del director general de Clade, el grup empresarial cooperatiu també està representat pels directors generals de 7 cooperatives del grup que també participen al Consell: Grup Qualitat, Grup Cultura 03, Escola Sant Gervasi, Suara, La Fageda, Plana de Vic i Abacus Cooperativa.


Lleida, l’última estació del juvenil A en aquest 2017 – CF MARTORELL\nLleida, l’última estació del juvenil A en aquest 2017\nDe CF MARTORELL22 de desembre de 2017Sense comentaris\nL’equip de Pedro Sáez tanca l’any a Lleida en un partit avançat. Foto: CFM\nL’únic equip en competició del CF Martorell aquest cap de setmana serà el juvenil A a Preferent. Els martorellencs han avançat el duel previst en la jornada de Reis al camp de la UE Bordeta, Lleida, aquest dissabte 23 de desembre (12.00 hores). L’equip de Pedro Sáez vol tancar el 2017 amb una victòria i posar la cirereta de 7 jornades sense perdre. El CF Martorell, que no perd un partit des de finals d’octubre, visita el camp del avantpenúltim classificat, la UE Bordeta, tot i que només ha perdut un partit dels últims sis. “L’equip està concentrat, motivat i preparat per buscar una nova victòria, però sabent que ens trobarem un rival que ens posarà moltes dificultats”, apunta Sáez. Les dues úniques victòries dels lleidatans en tot el curs han estat al seu terreny de joc. Un dels jugadors destacats aquest curs és Ivan Fernández, màxim golejador de la categoria, amb 12 gols en 13 partits.\nCinquè classificat amb 22 punts, el CF Martorell podria acomiadar el 2017 com a tercer a la taula de forma provisional, a tres punts del segon, el CE Mercantil, i a cinc del líder, la Unió Base Jabac i Terrassa B. Sáez explica que “a l’equip, de moment, li poso un notable. Som un grup implicat i responsable i, des d’aquestes dues premisses, estem intentant treure el màxim rendiment individual. Això s’està traduint amb bons resultats”. El juvenil A ve de viure la millor temporada de la seva història. De la mà del tècnic Oriol Alcázar, ara entrenant a Tailàndia, els martorellencs van acabar en tercera posició a Preferent.\nPrimer, la permanència\nLa prioritat continua sent la permanència. L’esglaó de categoria Nacional continua sent un somni. Sáez apunta que “l’objectiu és exigir-nos més en cada entrenament perquè això ens apropa a competir i optar a guanyar. On volem arribar és a l’excel·lència en el rendiment i en el joc. Si ho fem, assolirem la permanència el més aviat possible. Hem d’anar pas a pas”. Aquesta és la tercera temporada que el juvenil A competeix a categoria Preferent. “Som un club jove a la categoria. Ens enfrontem a clubs que han jugat a Nacional i, alguns, a Divisió d’Honor, fa poc temps. Podem somiar, però sempre des de l’humilitat”, conclou.\nEls martorellencs descansaran la setmana que ve. El dimecres 3 de gener, l’equip de Sáez s’enfrontarà al CE Manresa en un partit de preparació al CE Torrent de Llops. La competició oficial tornarà el 14 de gener rebent el CE Tàrrega a casa.\nEntrada anteriorSanció sense precedents per al futbol de Martorell


FARDO - CEBA | BOTANICA\nInicio / BOSSES / FARDO – CEBA\nFARDO – CEBA\nBossa estrella de la col·lecció Botanica! És lleugera i pràctica. La capacitat varia segons l’alçada per on es plegui. Plega-la cap al darrera si estàs en un lloc molt concorregut perquè ningú t’hi pugui posar la mà!\nEstà feta amb loneta de cotó i lli i tenyida amb ceba i ferro. L’estampat està fet a mà, ratlla a ratlla amb una canya de bambú. L’ansa és de corda de cotó, tenyida també amb ceba, i té una peça de loneta a l’alçada de l’espatlla perquè el pes no et molesti.\nDimensions del cos amb la tapa tancada: 26 x 23 cm\nDimensions del cos amb la tapa oberta: 26 x 36 cm\nLlargada de l’ansa: 50 cm\nLlargada total: 76 cm\n38,00€ 28,00€ Leer más\nCANAL PETITA – ORGÀNIC ALVOCAT\n42,00€ 26,00€ Añadir al carrito


Benlloch agraeix la resposta responsable de la ciutadania davant les mesures excepcionals per a frenar l'expansió del covid-19\nL'Ajuntament de Vila-real ha continuat hui amb l'aplicació del protocol per a la contenció de l'epidèmia de covid-19, seguint les recomanacions de les autoritats sanitàries, que en aquests dies ha portat al consistori a decretar la suspensió d'activitats en espais municipals i esdeveniments organitzats per l'Ajuntament, així com al tancament d'instal·lacions esportives, socials i culturals fins al pròxim 14 d'abril. A aquestes accions s'ha sumat hui la resolució de la Generalitat Valenciana per al tancament de bars, restaurants, locals d'oci i espectacles a partir d'aquesta mitjanit. Unes mesures “excepcionals” que han tingut una resposta “responsable” per part de la ciutadania cosa que l'alcalde de la ciutat, José Benlloch, ha agraït de manera especial.\nEn aquest sentit, entitats de la ciutat han confirmat la cancel·lació d'esdeveniments programats fins al 14 d'abril, seguint l'exemple del criteri establit per l'Ajuntament per a les activitats municipals. Així, entre altres, s'ha comunicat la suspensió de la desfilada solidària de la Joventut Carmelita (Jucar) i entitats com la Fundació Globalis o Tots Units també han acordat l'anul·lació de les seues activitats formatives i divulgatives per prevenció. Les regidories de Sanitat i Joventut han decidit, així mateix, ajornar l'inici del programa d'oci nocturn alternatiu que havia d'arrancar aquesta vesprada en l’Espai Jove, mentre que també se suspén ara com ara la celebració de la Ruta de la Tapa. Des del departament d'Economia s'ha comunicat l'anul·lació d'activitats formatives per als beneficiaris dels programes Emcuju i Empuju, així com els alumnes del taller d'ocupació, per indicació del servei Labora, i del programa Ara Formació. En el Mercat Central s'ha limitat l'activitat a l'exclusiva dels llocs de venda, suprimint les accions de dinamització.\nCreu Roja Vila-real ha cancel·lat totes les activitats grupals, cursos, etc., i també ha establit els serveis mínims en els casos d'atenció al públic. L'atenció al públic queda cancel·lada i només s'atendrà amb cita prèvia sol·licitada en el telèfon 964 52 28 64. El personal de Creu Roja valorarà cada demanda i s'atendrà segons la necessitat.\nL'alcalde de la ciutat, José Benlloch, ha assenyalat que “vivim una situació excepcional i hem d'adoptar mesures excepcionals. En coordinació i en contacte permanent amb les autoritats sanitàries, l'Ajuntament de Vila-real està adoptant totes les mesures necessàries en l'àmbit de la nostra competència per a frenar l'expansió del virus i protegir la població. Vull agrair particularment l'exercici de responsabilitat col·lectiva que està fent la ciutadania vila-realenca, a través de les diferents associacions, que han suspés les seues activitats, com la desfilada de Jucar, la Ruta de la Tapa, el Simposi de Fotografia de Naturalesa i tantes altres. També a nivell individual, agraïm la resposta de la ciutadania davant les mesures aplicades en les dependències municipals, particularment les zones sensibles, i davant el tancament d'espais. Entre tots i totes, estic segur que podrem fer front a la situació”.\nSegons els acords en la taula de coordinació per a la gestió de la crisi sanitària del covid-19 constituïda per l'Ajuntament de Vila-real, durant el dia de hui s’ha procedit a l'adopció de mesures específiques en les zones de les dependències municipals considerades sensibles. Concretament, de conformitat amb la recomanació establida per l'Agència Valenciana de Seguretat i Emergències, la Regidoria de Proximitat ha adoptat mesures d'autoprotecció per a minimitzar el risc de contagi en la zona d'atenció i tràmits de la planta baixa de l'Ajuntament. A més de restringir l'horari d'atenció al públic sense cita prèvia de 8.00 a 10.00 hores per a evitar aglomeracions en les zones d'espera, s'ha concentrat l'accés a la casa consistorial per una única porta i s'han pres mesures per a evitar la concentració de persones. El reforç de la neteja i desinfecció així com la limitació de l'aforament de l'ascensor a dues persones han sigut unes altres de les accions implementades. Durant el primer dia d'aplicació d'aquestes mesures s'ha observat una bona acceptació per part dels usuaris, registrant-se un total de 200 persones ateses en l'àrea d'atenció i tràmits de la planta baixa del consistori.\nDe manera similar, una altra de les zones declarades sensibles és el Centre Social. En aquest cas, l'accés a l'oficina PROP, de 9.00 a 14.00 hores, es limitarà a dues persones, accedint d'un en un, esperant a la porta perquè a la sala no s'acumulen més de dues persones. Quan s'active la cita prèvia, només s'atendrà les persones que acudisquen amb ella.\nA més, es limita el lliurament de documentació en administració en l'horari d'11 a 13 hores exclusivament per al lliurament dels sobres justificatius de les ajudes d'emergència, i la resta de consultes administratives s'atendran per telèfon, en el 964 54 71 30, o per via telemàtica. Les visites domiciliàries del personal tècnic es limiten a les absolutament imprescindibles, que presenten una situació greu de risc. També s'han adoptat mesures preventives en les sales d'espera i altres sales d'atenció en el centre de dia de menors Espardenyers i el Centre d'Atenció Primerenca Maria de Lluna.\nQuant a la celebració de matrimonis a l'Ajuntament, fins al pròxim 14 d'abril hi ha programades 11 cerimònies. El consistori ha recomanat als contraents l'assistència del menor nombre de convidats possibles a la cerimònia que s'oficia en el saló de plens. En un dels casos, els afectats han optat per ajornar l'enllaç.\nLa Generalitat pren mesures: es restringeix la mobilitat nocturna en tota la Comunitat\nIlla: “La segona ona no és una amenaça, és una realitat i és ací”\nEl S.O.S dels empresaris turístics: “No és acceptable que s'òbriguen col·legis i es pretenga tancar el turisme”


Notre-Dame: un prodigi de l’arquitectura ple de tresors - CATzona\nEn un país tan propici als símbols com França, Notre-Dame de París és una església a part, no comparable a la resta de les 150 catedrals que existeixen al seu territori. No només perquè està situada a la capital, sinó també per ser un temple de l’art gòtic que atresora obres d’un valor incalculable. “Abans de convertir-se en símbol nacional, Notre-Dame és una proesa arquitectònica”, assenyala Nathalie Le Luel, catedràtica d’Història de l’Art a la Universitat Catòlica d’Angers. “Notre-Dame marca l’inici de l’art gòtic a Île de France, la regió de París, i té particularitats com els finestrals immensos, el sistema d’arcbotants i les rosasses”, afegeix Le Luel, especialista en el període medieval. La rosassa sud, dedicada al Nou Testament i construïda el 1260 per Pierre de Montreuil i Jan de Chelles, es considera una de les principals obres mestres del cristianisme.


Tendal de barana amb Cofre Desert - Alustetic\nTendal de barana amb Cofre Desert\nCategories: Tendal de barana, Tendals, Tendals i pèrgoles, Tendals per balcons i porxos Etiquetes: cofre stor, stor, stor amb cofre, tendal barana, tendal per balco, tendal vertical balco\nON PUC INSTAL·LAR UN COFRE STOR?\nAVANTATGES DEL MODEL STOR DESERT\nLa lona aquesta sempre protegida pel cofre que es tanca hermèticament.\nElegant i funcional.\nTRIA ENTRE DIVERSOS COLORS DE L’ESTRUCTURA D’ALUMINI A EL MATEIX PREU\nAquest tendal pot fabricar-se amb els següents colors a el mateix preu que el blanc:\nPer a altres colors has de consultar quin és l’increment.\nSAPS QUIN ÉS EL TEIXIT QUE MILLOR ET VA?\nTreballem amb els teixits acrílics de Sauleda perquè seleccionen la millor fibra acrílica tintada per aconseguir una resistència i durabilitat del color excepcional.\nUs deixem alguns exemples de teixits llisos i llistats de la lona acrílica:\nLLISOS DE NOVA GENERACIÓ:\nEl teixit SOLRAIN és un teixit de nova generació, capaç de protegir tant del sol com de la pluja. Pot repel·lir l’aigua fins als 1000mm (l’acrílic normal aguanta fins als 360mm.\nAlguns exemples de teix SOLRAIN són els següents:\nEl teixit GREEN és el primer que neteja i purifica l’aire mitjançant fotocatàlisi. Els teixits tractats amb aquest acabat, dissenyat per Sauleda i Pureti, eliminen contaminants com NOx, SOx i VOCs fins a un 55% segons proves de laboratori. Els teixits GREEN tenen un efecte auto-llimpiant i de reducció de la floridura. És el compromís de Sauleda amb el respecte a l’entorn i la cura a les persones.\n– El tendal de braços extensibles no està pensat / preparat per aguantar tempestes: si els braços estan forçats a aguantar molt pes no s’obtindrà la mateixa durabilitat.\n– El teixit de PVC provoca efecte hivernacle, i per tant, augmentarà molt la temperatura sota de la vela.\n* La reproducció de les imatges dels dissenys de les lones i el seu colorit pot ser diferent a la realitat a l’intervenir factors de calibratge de pantalla.\nTendal extensible amb Cofre Splenbox\nTendal extensible amb Cofre Epica\nTendal extensible monoblock City\nTendal extensible City\nTendal extensible K2


Òmnium, acusació popular contra els policies de les agressions de l'1-O\nBarcelona. Dimecres, 30 de setembre de 2020. 13:21\nActualitzat: Dimecres, 30 de setembre de 2020. 14:32\nÒmnium Cultural s'ha presentat com a acusació popular contra els policies espanyols que van fer les càrregues l'1-O. El cas, que s'instrueix al jutjat d'instrucció 7 de Barcelona, investiga mig centenar de policies espanyols.\nEl vicepresident d'Òmnium Cultural, Marcel Mauri, ha anunciat avui que es personen en el cas i ha denunciat tota la intervenció de la Policia Nacional i la Guàrdia Civil l'1 d'octubre del 2017 a Catalunya davant l'ONU i el Consell d'Europa, per tal que obliguin l'estat espanyol a investigar els fets de manera eficaç i es depurin responsabilitats. L'entitat considera que Espanya incompleix els seus compromisos internacionals, ja que laFfiscalia entorpeix les indagacions i s'ha premiat molts agents que van agredir votants.\nCàrregues policials l'1-O / Sergi Alcàzar\n"La violència no pot quedar impune", ha dit Mauri i ha recordat que "encara no s'ha investigat la violència de l'1-O, malgrat que Espanya en té l'obligació". La presentació com a acusació popular en la causa del jutjat d'instrucció 7 de Barcelona només és el primer pas. Òmnium té previst personar-se a la resta de causes que estan obertes "per estar al costat de les víctimes i denunciar la inacció del govern espanyol, les traves que posa la Fiscalia i aquesta voluntat dels poders de l'Estat de tapar la violència de l'1-O, de tapar tota aquesta repressió".\nEl jutjat d'instrucció 7 de Barcelona és on s'investiguen les càrregues de la policia espanyola l'1-O. És on hi ha el gruix de la investigació, tot i que en altres jutjats de Catalunya tenen curs les denúncies que es van presentar arran de la burtalitat policial per aturar el referèndum. Hi ha 8 comandaments imputats i uns 40 agents investigats.\nA Barcelona s'han identificat els comandaments, l'acusació contra ells és clara i s'asseuran al banc dels acusats. És la primera vegada que s'imputen tots els caps policials de l'operatiu a Barcelona que els atribueix la responsabilitat de les càrregues. El jutge, però, encara ha de decidir a quants dels 40 investigats envia a judici.\nLa instrucció, que està en la recta final, també està a l'espera que l'Audiència de Barcelona resolgui els recursos pendents.\nAl juny d'aquest any la Fiscalia va demanar arxivar el cas defensant la "legitimitat de l'actuació policial". Però el jutge va denegar l'arxiu perquè l'actuació policial "no es va ajustar de cap manera al que preveu la legislació vigent ni als protocols existents ni als estàndards internacionals". El jutge, a més, descriu la brutalitat policial i com es va tractar els votants i treu raó a la policia espanyola: "Van ser arrossegats pel terra de qualsevol manera, pels cabells o des de la mandíbula, llançats escales avall, trepitjats per agents, ignorats un cop presenten ferides de consideració, sense entrar en els insults que alguns ciutadans denuncien haver rebut".


Entrevista: Els contes de l’Ona | SomDocents\n← Recomanació d’un conte: L’Ona i la platja\nEducatnos: 5 dinàmiques de resolució de conflictes a l’aula →\nHeu sentit a parlar dels contes de l’Ona? La seva creadora és l’Anna Garcia Galceran, nascuda l’any 1979 a Barcelona. Llicenciada en filologia catalana a la UAB, feia de professora de català a Sardenya, a la Universitat de Càller (Itàlia). L’any 2006, però, va patir una hemorràgia cerebral. Ara té la mobilitat reduïda, va en cadira de rodes i porta un pegat a l’ull.\nUn dia va sentir la necessitat de crear. Els nens i les nenes se la quedaven mirant pel carrer. I així va ser com va néixer l’Ona. Ella és una nena que també va amb cadira de rodes i porta un pegat a l’ull.\nAmb l’ajuda de la seva germana Cristina i amb la mà de l’il·lustrador Joan Turu va crear Els contes de l’Ona, una petita gran col·lecció d’històries on l’Ona, és clar, n’és protagonista i on es parla de diferència des d’una altra perspectiva. Avui entrevistem a l’Anna, perquè acaba de publicar una nova entrega de les aventures de l’Ona, “L’Ona a la platja”.\nLa diferència ha existit sempre. Tots som diferents i, a la vegada, compartim pors, desitjos, esperances… Per què creus que encara no hem après a mirar sense reserves ni condescendències als altres? Tenim por d’afrontar les realitats quan creiem que poden ser doloroses?\nA veure, hi ha diferència entre infants i adults. Els infants són innocents, gairebé tots, i no veuen tres peus al gat. Crec que hem deixat a part la innocència i hem potenciat la por. Por a allò desconegut.\nLes nenes i els nens no tenen por d’afrontar les realitats sinó que el contrari, t’ajuden… en canvi els adults sí que les tenim.\nQui és l’Ona i quant de tu i d’altres persones hi ha en ella?\nÉs una nena de set anys i, de mi, hi ha el pegat i la cadira de rodes. No hi ha res més tot i que els contes s’inspiren en la realitat… La germana de l’Ona es diu Cristina com la meva germana. Els cosins es diuen Marc i Marta…\nEns podem imaginar que són moltes, però quines mancances creus que s’haurien de resoldre de manera urgent per acollir amb garanties a les persones amb mobilitat reduïda i altres tipus de dificultats motrius?\nEn diré una… crec que és important. Crec que una manera de fer l’escola i la ciutat més inclusiva és posar rampes en comptes d’escales, ajudaria a poder accedir a tothom per tot arreu… si t’hi fixes, quan en un espai públic o en un portal hi ha rampa i escales, la majoria de la gent va per la rampa!\nPots explicar-nos per què vas sentir que havies de construir el relat d’una nena que va amb cadira de rodes?\nJo tenia la necessitat d’explicar la meva experiència i se’m va acudir de narrar-la a través dels ulls d’una nena. I aquesta nena duu un pegat a l’ull i condueix una cadira, com jo.\nHe triat explicar-la des de l’òptica d’una nena perquè elles i ells són el futur. Ensenyar-los, des de ben petits, la importància de la inclusió és crucial per una societat que englobi a totes i tots.\nQuins consideres que són els valors fonamentals amb els quals cal educar als infants que creixen? Segurament es tracta d’una reeducació que hauria de ser compartida amb els adults…\nTotalment d’acord! La tolerància i l’educació crec que són valors que s’han d’emfatitzar, en la societat en què vivim…i també són valors que inculcaria als meus fills, si n’hagués tingut…\nCom vau fer equip amb en Joan Turu i la teva germana Cristina? Com va sorgir l’oportunitat de crear junts?\nFem un gran equip! Amb en Joan, va ser molt fàcil. En Joan i la meva germana van coincidir a un dinar d’uns amics comuns. La Cristina em va ensenyar dibuixos i em van semblar perfectes! Com diu en Joan, ell va créixer al costat de l’Ona.\nI de la meva germana… què en puc dir… és la meva mà dreta. Tots dos són una peça fonamental en aquest projecte.\nCom t’has sentit amb l’acollida que han tingut els teus contes entre els infants? Què et transmeten els petits?\nLa veritat és que els contes han tingut una gran acollida entre els petits, mares, pares, àvies, avis, tietes, tiets… Em transmeten alegria i il·lusió. Amb aquelles carones que fan!\nL’Ona ha anat d’excursió a la muntanya, ha celebrat un aniversari molt especial i últimament ha gaudit de la platja. Quins tòpics trenques amb les teves narracions?\nLes activitats que ha fet l’Ona, habitualment, les he fet jo. Jo he fet curses en què anava en Joelëtte. Vaig a la platja en cadira amfíbia… tot es basa en l’experiència.\nPer exemple, trenco tòpics quan l’Ona va a la muntanya perquè nenes i nens com l’Ona també hi poden anar. A la platja, també…\nI l’Ona també pot anar a les escoles, oi? Quines activitats complementàries podem realitzar amb vosaltres?\nSí, i tant! Fem diferents activitats… des de llegir els contes (si s’escau fer-ho amb l’ajuda de nens i nenes) a fer xerrades a nens i nenes de primària i també a adolescents. En uns enfoquem la xerrada des dels contes de l’Ona i en els altres des de la meva experiència.\nTenim ganes de saber si l’Ona està a punt de començar ben aviat alguna altra aventura. Què ens pots avançar?\nUs puc avançar que farà reflexionar a petits i grans. Tindrà moments divertits, moments en què us sorprendrem… però no sé cap a on aniran els trets. Tinc més d’una opció!\nEsperem llegir-te ben aviat, Anna!\nAquesta entrada s'ha publicat en Atenció a la diversitat, Entrevistes, Escola, Lectura, Recursos i etiquetada amb Atenció a la diversitat, Diversitat, Entrevista, Entrevistes, Foment de la lectura, Lectura, llibre, Llibres. Afegiu a les adreces d'interès l'enllaç permanent.


Un grup ha piratejat la web del club Bielderberg utilitzant el seu àlies Hack Back\n3 min. Barcelona 07/01/2017 00:00\n651x366 Phineas Fisher va publicar un vídeo per mostrar com havia fet l'atac informàtic al Sindicat de Mossos d'Esquadra / XAVIER BERTRAL Phineas Fisher va publicar un vídeo per mostrar com havia fet l'atac informàtic al Sindicat de Mossos d'Esquadra / XAVIER BERTRAL\nEl 'hacker' o grup que el maig va filtrar les dades i adreces de 5.540 policies afiliats al Sindicat de Mossos d’Esquadra (SME) no s’ha quedat quiet. Qui s’amaga darrere dels pseudònims Phineas Fisher i Hack Back des de llavors ha reivindicat accions com l’atac informàtic i la conseqüent filtració al principal partit de Turquia, l’AKP, i continua justificant-se amb consignes polítiques. Fisher impulsa un moviment amb certes semblances amb Anonymous i podria haver començat a acumular seguidors. Així ho indica l’atac informàtic de la setmana passada a la web de les conferències de l’influent club Bilderberg.\nEl text que els 'hackers' van deixar amenaçant els membres del club Bielderberg a la seva pròpia web estava firmat com a Anonymous i el “moviment Hack Back”. L’última frase era; “salutacions a Phineas Fisher, ets un dels humans vius més grans”. Tot just unes setmanes abans d’aquest atac Phineas Fisher havia tancat –o li havien clausurat– els comptes que tenia al portal Reddit i a Twitter –on feia servir l’usuari @GammaGroupPR. Aquest darrer compte, des d’on havia reivindicat atacs com el dels Mossos i el de l’AKP turc, havia estat de l’empresa Gamma Group: l’objectiu que va disparar la fama de Phineas Fisher.\nLa fama del ‘hacker’ es va disparar amb els atacs a Gamma Group i Hacking Team\nL’agost de 2014 qui sigui que hi ha darrere de Phineas Fisher va sacsejar el sector de la seguretat informàtica amb l’atac informàtic a Gamma Group i la filtració de tots els detalls sobre el programa espia FinFisher, utilitzat per policies i agències d’espionatge de diferents llocs del món. Prop d’un any més tard hi va tornar colpejant la competència de Gamma Group, la companyia internacional de programari espia Hacking Team.\n“Les agències d’intel·ligència i la policia fan el que volen sense tenir en compte les regulacions, i els criminals com jo fem el que volem sense tenir en compte les regulacions”, va publicar Fisher el juny passat. Com a anarquista revolucionari, manté que les reformes que han aconseguit “canvis reals” –com la jornada laboral de vuit hores– “són el resultat de moviments revolucionaris”. Amb l’atac als SME va dir a aquest diari que pretenia “animar la gent a passar a l’acció”.\nL’antropòloga Gabriella Coleman, especialista en Anonymous, considera que Anonymous i qui hi hagi darrere de Fisher tenen elements culturals molt semblants. Tot i això Fisher, en certa manera, els menysprea. Va escriure a Reddit que Jeremy Hammond –autor de l’atac a l’empresa d’intel·ligència Stratfor– va ser un dels pocs membres d’Anonymous “amb un anàlisi polític decent” i “capacitats per hackejar”. Coleman, en una entrevista a l’ARA va explicar que Fisher “fins i tot és millor” que Anonymous, perquè sap esborrar el rastre d’una manera molt eficaç i “és més curós” pel que fa a la seguretat.\nEl fundador de Hacking Team, David Vincenzetti, deia el juny que hi havia en marxa múltiples investigacions a diferents països per caçar Phineas Fisher. Una és la dels Mossos. Afirma que és una sola persona sense motivacions ideològiques reals. De moment no l’han atrapat. Coleman, mentrestant, està a l’expectativa per si es multipliquen els atacs sota el paraigües Hack Back.\nQuè sabem del ‘hacker’ que va atacar el sindicat dels Mossos?


Arxius de teatre català » Tribuna Ganxona\nEl Teatre Auditori Narcís Masferrer acollirà aquesta primavera tres grans espectacles: E.V.A. de T de Teatre, Adossats amb Ramon Madaula i Jordi Bosch i Mala broma amb Anna Sahun, dins el certamen Guíxols Escena. També hi hauran Píndoles de Microteatre fora del Teatre.\nDissabte 17 de març del 2018 a les 21h: E.V.A – T de Teatre\nT de Teatre celebra els 25 anys dalt dels escenaris amb una aventura molt especial: E.V.A.. Després d’abordar temes com la maternitat, el sexe, les crisis generacionals i la pràctica escènica, el dolor serà el protagonista d’aquesta obra, una comèdia dramàtica. Amb l’acrònim E.V.A. es coneix l’escala visual analògica del dolor, una línia dividida en deu punts que serveix per mesurar el grau de dolor que experimenta un subjecte determinat.\nA l’obra, T de Teatre parlen de la poètica que de vegades acompanya el dolor i presenten un catàleg de les diverses formes que adopta a partir de les històries de quatre antigues companyes d’escola: una actriu que pateix un bloqueig i no pot cantar; una anestesista experta en l’E.V.A. que ha acabat anestesiant els seus sentiments; una mare soltera a punt de deixar marxar del niu la seva filla (l’Eva), i una agent de la propietat immobiliària que mai no s’ha atrevit a fer les seves pròpies eleccions a la vida.\nText: Marc Artigau, Cristina Genebat i Julio Manrique\nIntèrprets: Rosa Gàmiz, Carolina Morro, Marta Pérez, Carme Pla, Albert Ribalta, Jordi Rico i Àgata Roca\nCoproducció de T de Teatre, Grec 2017 Festival de Barcelona i Teatre Romea, amb el suport de l’ICEC de la Generalitat de Catalunya\nDissabte 31 de març del 2018 a les 21h: PÍNDOLES – MICROTEATRE FORA DEL TEATRE\nAl Píndoles-microteatre fora del teatre l’espectacle no es gaudeix des de la platea, sinó que es viu en espais singulars. Un circuit teatral itinerant per tres espais amagats amb la següent selecció d’obres:\nAutoria i direcció: Festival Píndoles\nIntèrprets: varis actors i companyies.\nDiumenge 08 d’abril del 2018 a les 18h: ADOSSATS\nJordi Casanovas dirigeix Adossats, un text escrit per Ramon Madaula que parteix de la celebració del dia de Sant Jordi per part d’una família catalana de classe mitjana. Amb Jordi Bosch, Carles Canut i Ramon Madaula.\n23 d’abril. Sant Jordi. Una urbanització de cases adossades al Vallès Occidental. El dia s’allarga, comença el bon temps. Els veïns surten a arreglar el jardí, a fer l’hort, a dinar a fora. Una família de classe mitjana catalana es troba al jardí de la casa del Jordi i la Carme. El pare del Jordi -l’avi- es diu Jordi; el fill del Jordi -el nét- també es diu Jordi. Tres generacions de Jordis celebren plegats el dia del nostre patró. Però ho faran envoltats de roses plenes d’espines, de dracs que treuen foc, de cavallers que potser no són tan valents i de princeses que es reserven un fort caràcter.\nMarieta Sánchez Martínez\nProducció: Teatre Romea i Bitó\nDiumenge 13 de maig del 2018 a les 18h: MALA BROMA\nUn famós presentador d’un programa d’humor nocturn pateix una depressió. Es presenta a casa del seu antic amic periodista. Els dos havien presentat plegats un programa de ràdio quan eren estudiants. Feien bromes telefòniques. Algunes de molt mal gust. En aquella època van conèixer l’Anna, una estudiant de medicina a qui li agradava molt l’humor més negre. Ella es va casar amb un d’ells. Tots tres, aquesta nit, recordaran el seu passat més gamberro. Tres personatges descontents amb el seu present, buscaran tornar al seu passat més salvatge per recuperar la il•lusió que fa temps han perdut.\nLa broma final és una comèdia negra que posa al límit als seus personatges. Un retrobament de dos vells amics serveix per preguntar-se precisament sobre aquests límits. Els de l’amistat, el de l’amor… però sobretot els de l’humor.\nAjudant de direcció: Artur Rodríguez\nUna producció de: Sala Muntaner


novembre | 2017 | Institut Montgrí\nL’alumnat del CF preparen la seva participació a la Fira de Sant Andreu!\nEls alumnes del Cicle Formatiu d’Activitats Comercials, dins del Mòdul Professional d’aplicacions informàtiques del comerç, han dissenyat el logotip del cicle a partir del logo de l’institut i un tríptic que servirà per explicar el nostre cicle a la Fira de Sant Andreu de Torroella… Llegeix més»\nLina Vilamitjana Pujol19/11/17\nQuè vol dir bàrbar?\nLa paraula bàrbar prové del grec βάρβαρος que originàriament vol dir ” no grec” , és a dir estranger. Ja en època clàssica s’anomenaven “bàrbars” els pobles estrangers.\nTot i això, els romans li van donar un sentit pejoratiu: el bàrbar era aquell… Llegeix més»\nJa tenim samarreta guanyadora del 2017.\nAquesta setmana s’ha fet el concurs del logo de la samarreta de l’institut en la seva edició 2017. L’alumnat de 4t d’ESO participava en el concurs pel logo, dibuixant i votant el seu disseny preferit. El resultat el podeu veure en… Llegeix més»\nSortida de l’alumnat de la USEE.\nEl passat divendres 27 d’octubre els alumnes de la USEE i de l’aula d’acollida vam fer una sortida pel Montgrí. Vam marxar a las 9:35h de l’institut fins a la creu. De la creu vam pujar fins… Llegeix més»


Sanitat intensifica les accions per a combatre al mosquit tigre\nFins al 30 de juny de 2017 s’han rebut en la Regidoria de Sanitat de l’Ajuntament un total de 129 avisos per mosquit tigre, dels quals n’han derivat 38 actuacions sanitàries que tan sols en tres casos van requerir la intervenció de l’empresa contractada. Així mateix, s’han realitzat 5 inspeccions programades per part de l’empresa contractada en les zones en què en anys anteriors es va detectar major presència del mosquit tigre, amb independència que n’hi haguera o no avís. Al llarg d’enguany està prevista la celebració de més xarrades informatives sobre el mosquit tigre amb associacions de veïns i altres entitats ciutadanes, així com campanyes de divulgació a través de diferents mitjans, per a insistir en la necessitat de la col·laboració ciutadana en la lluita contra aquesta classe de mosquit.\nEl passat mes de juliol, en roda de premsa, la regidora va donar a conéixer la campanya de comunicació audiovisual amb la realització del vídeo El detectiu del mosquit tigre que es pot visionar en <https://vimeo.com/225881235> i la campanya de mems en xarxes socials i Canal Busi, a més de la presentació de l’APP BICHOS AVIS que permet, a més, la gestió de dades per part de l’Ajuntament de València, i és pionera en este tema respecte d’altres ciutats espanyoles. En els pressupostos de 2017 s’ha incrementat en 150.000 euros els diners destinats a la lluita contra les plagues a la ciutat de València. “Estem convençuts que aquests nous instruments seran de gran ajuda en la lluita contra les plagues a la nostra ciutat”, diu Maite Girau.\nEl mosquit tigre va ser detectat en 2014 en l’àrea metropolitana de València i en 2015 a València ciutat; des de llavors hi ha hagut una evolució en la presència d’aquest insecte en la ciutat. El seu control ocupa un lloc preferent dins de les tasques de control de plagues de les quals és competent l’Ajuntament de València a través de la Regidoria de Sanitat.\nCampanya de prevenció d'agressions sexuals en València